Jangan Terburu-buru Salahkan Produk Perawatan Wajah Penyebab Jerawat, Ada Kemungkinan Disebabkan Makanan Pedas

Terlalu banyak makan makanan pedas juga dikatakan menjadi salah satu penyebab munculnya jerawat. Benarkah demikian?  Benar jerawat boleh muncul disebabkan beberapa faktor selain tidak sesuai dengan produk perawatan wajah.

Masalah jerawat boleh juga disebabkan kerana hormon yang tidak seimbang, tidak rutin membersihkan wajah, atau juga kerana makanan serta minuman yang diambil. Ketika jerawat tumbuh subur pada wajah, jangan terburu-buru beranggapan bahawa penyebabnya tidak sesuai terhadap produk perawatan wajah yang digunakan.

Anda perlu semak beberapa faktor lain yang mungkin menjadi penyebab tumbuhnya jerawat pada kulit wajah. Jom kita semak pendapat pakar benarkah makanan pedas boleh menyebabkan jerawat?

Bagi sesetengah orang, sensasi pedas akan membuatkan rasa makanan menjadi semakin nikmat dan akan terasa hambar apabila makan makanan yang kurang pedas.

Namun, sama halnya dengan makanan manis yang terlalu banyak mengandungi gula hingga makanan cepat saji yang mengandungi lemak tepu, terlalu banyak makan makanan pedas sering dikaitkan dengan berbagai efek negatif pada tubuh mahupun masalah kulit, salah satunya adalah jerawat.

Secara tipikal, makanan pedas sebenarnya tidak menjadi penyebab jerawat secara langsung. Menurut Rachel Nazarian, MD, seorang dermatologi dari Schweiger Dermatology Group, seseorang mungkin memiliki kondisi yang lebih sensitif terhadap sifat inflamasi daripada makanan yang terlalu pedas sehingga saat terlalu banyak makan makanan pedas, akan mudahlah munculnya jerawat pada wajah.

MUNCULNYA JERAWAT KERANA TERLALU BANYAK MAKAN MAKANAN PEDAS

Makanan pedas menjadi salah satu jenis makanan yang dianjurkan oleh para Dermatologi untuk tidak diambil secara berlebihan kerana boleh menyebabkan berbagai masalah pada kulit, salah satunya jerawat.

Menurut seorang dermatologi dari Australian Skin Clinics National Training, Darlene O’Gara, “Makanan pedas juga memiliki potensi untuk meningkatkan kemerahan dan jerawat pada wajah yang sering terjadi pada kulit yang rentan terhadap gejala-gejala ini.”

Jerawat biasanya terjadi kerana adanya minyak berlebihan dan juga kadar pH yang tidak seimbang. Makanan pedas dengan banyak cabai, paprika, atau lada yang dimakan boleh mengubah paras pH pada kulit, menjadi faktor timbulnya jerawat.

Apabila jerawat muncul setelah anda makan makanan pedas, maka boleh jadi itulah yang menjadi penyebabnya. Setiap kali makan makanan pedas, makanan pedas itu boleh meningkatkan suhu tubuh, aliran darah dan juga efek inflamasi sehingga jerawat mudah sekali untuk muncul.

Pori-pori pada kulit wajah menjadi membesar kerana suhu tubuh yang meningkat, efeknya akan membuatnya menjadi tersumbat serta mempermudahkan kotoran mahupun bakteria masuk ke dalam kulit dan akhirnya memunculkan kemerahan atau jerawat pada wajah.

CARA MENCEGAH MUNCULNYA JERAWAT YANG DISEBABKAN PENGAMBILAN MAKANAN PEDAS

Kalau begitu, kalau tidak mahu jerawat tumbuh pada wajah maka kita kenalah elak makan makanan yang pedas? Jawapannya boleh sahaja namun kita perlu membatasinya, apatahlagi apabila kita sendiri sudah mengetahui bahawa makanan pedas boleh menjadi trigger kemunculan jerawat, saranan dari dr. Rachel Nazarian, MD.

Apa yang boleh dilakukan ialah menseimbangkan makanan pedas dengan minum air putih yang cukup agar suhu tubuh tidak meningkat terlalu banyak. Pengambilan buah-buahan dan sayur-sayuran dapat memberikan bekalan nutrisi untuk kulit dari dalam dan dapat mencegah ketidakseimbangan minyak serta kadar pH kulit.

Untuk anda yang gemar makan makanan pedas, usahakan tidak melewatkan rutin double cleansing untuk memastikan kotoran serta bakteria tidak menyumbat pori-pori yang nantinya boleh menjadi timbulnya jerawat pada wajah.

Selain itu, lakukan eksfoliasi secara rutin dan gunakan masker pada wajah dengan kandungan yang mampu membantu menenangkan kulit serta mencegah minyak berlebihan.


Hikmah Hari Jumaat Dan Amalan Salah Satunya Terpelihara Dari Fitnah Kubur

Allah SWT menjadikan Jumaat hari yang sangat istimewa sehingga digelar penghulu segala hari. Dalam hadis lain, Rasulullah S.A.W bersabda yang bermaksud: “Hari yang dijanjikan ialah hari kiamat, hari yang disaksikan ialah hari Arafah dan hari yang menyaksikan ialah hari Jumaat. Matahari tidak terbit dan tidak terbenam pada mana-mana hari yang lebih mulia dan afdal daripada hari Jumaat.” (Hadis riwayat Tirmidzi).

Ini adalah antara keistimewaan hari Jumaat. Dan sepatutnya kita sebagai umat Islam menjadikan hari Jumaat sebagai hari yang sentiasa dinanti-nantikan.

1.HARI YANG PALING UTAMA

Rasullah SAW bersabda:

“Sesungguhnya yang utama dari hari-harimu ini ialah hari jumaat, didalamnya terjadi Nabi Adam as, dan pada hari itu juga ia wafat, dan pada hari itu juga akan ditiupkan sangkakala, dan pada hari itu juga akan mati semua makhluk. Maka perbanyaklah membaca selawat kepadaku, kerana selawatmu itu disampaikan kepadaku. Sahabat bertanya ya Rasulullah, bagaimana selawat kami sampai kepadamu padahal engkau telah rusak dan habis Nabi SAW bersabda: “Dapat kamu katakan aku akan rusak, sesungguhnya Allah telah mengharamkan atas bumi untuk memakan jasad para Nabi-nabi.”

2.WAKTU YANG MUSTAJAB UNTUK BERDOA

Pada hari Jumaat ini adalah waktu yang paling mustajab jika kaum muslimin berdoa dan mengharap sesuatu dari Allah SWT.

Rasulullah SAW bersabda:

“Sesungguhnya Rasulullah SAW membicarakan tentang hari Jumaat ia berkata: “Padanya terdapat suatu saat yang tidak ditemui oleh seorang hamba(Allah)yang muslim dengan ia mendirikan solat sambil memohon kepada Allah akan sesuatu, melainkan apa yang dimohonnya akan diberikan kepadanya. Ia mengisyaratkan dengan tangannya yang diangkatnya.” (HR Bukhari dan Muslim)

3.HARI UNTUK UMAT NABI MUHAMMAD SAW

Dalam buku “Durratun Nashihin” dijelaskan, pernah suatu ketika Nabi Musa as. pergi ke Bukit Baitul Maqdis. Di sana ia melihat suatu kaum yang tengah beribadah kepada Allah SWT dengan kesungguhan yang tinggi. Nabi Musa terus bertanya kepada mereka dan mereka menjawab:

“Kami termasuk umat tuan, kami telah beribadah kepada Allah SWT disini semenjak 70 tahun dengan kekhusyukan yang sesungguhnya. Pakaian kami adalah kesabaran, dan makanan kami adalah tumbuh-tumbuhan di bumi, sedangkan minuman kami adalah air hujan.”

Melihat itu Nabi Musa as merasa senang. Kemudian Allah SWT mewahyukan kepadanya:

“Hai Musa, ada satu hari untuk umat Muhammad, yang solat dua rakaat pada hari itu lebih utama daripada ini semua. Tuhanku, hari apakah itu? Allah SWT berfirman:

"Sesungguhnya hari itu adalah hari jumaat.”

Hari jumaat menurut keterangan Rasulullah SAW penghulu segala hari yang mengandungi ketinggian. Dari Abu Labahah bin Abdul Munzir ia berkata, telah bersabda Rasulullah SAW:

“Sesungguhnya hari jumaat itu ialah kepala sekalian hari yang terbesar disisi Allah lebih besar dari Aidil Adha dan Aidil Fitri.” (HR Ibnu Majah dan Baihaqi)

4.TERPELIHARA DARI FITNAH KUBUR

Orang-orang yang matinya pada hari atau pada malam Jumaat, dipelihara Allah ia dari fitnah kubur. Dalam sebuah hadis dinyatakan:

Dari Abdullah bin Amr ra.dari Nabi SAW beliau bersabda:

"Tidaklah dari seseorang Muslim yang mati pada hari atau pada malam jumaat, melainkan ia dipelihara Allah dari fitnah kubur.” (HR Tarmizi)

5. BAIK UNTUK MELANGSUNGKAN PERNIKAHAN

Telah diriwayatkan oleh Anas bin Malik ra. Ia berkata, Rasulullah SAW ditanya orang tentang hari Jumaat. Maka baginda menjawab: "Hari Jumaat adalah hari silaturrahim dan pernikahan. Kemudian sahabat bertanya lagi: Mengapa demikian ya baginda? Rasulullah SAW menjawab: Kerana para anbiya’ pada masa lalu melaksanakan pernikahan pada hari tersebut.

Jika kita ingin mengadakan walimatul urus bolehlah dilakukan pada hari-hari yang lain seperti cuti sekolah, hari Ahad serta hari yang dirasa sesuai untuk mengadakannya. Namun usahakanlah hari pernikahan itu dilakukan pada hari Jumaat. Sebahagian ulama mengatakan; Telah terjadi tujuh pernikahan antara anbiya’ dan antara para aulia’ pada hari Jumaat iaitu:

*Pernikahan antara Nabi Adam dengan Siti Hawa

*Pernikahan antara Nabi Yusuf dengan Siti Zulaikha

*Pernikahan antara Nabi Musa as. dengan Shafrawa

*Pernikahan antara Nabi Sulaiman as.dengan Puteri Balqis

*Pernikahan antara Nabi Muhammad SAW dengan Siti Khadijah

*Pernikahan antara Rasulullah SAW dengan Siti Aisyah

*Pernikahan antara Sayyidina Ali bin Abi Thalib dengan Fatimah

Manfaatkan hari Jumaat dengan sebaik mungkin untuk melakukan amalan kebaikan. Rebutlah peluang untuk menambah pahala. Moga kehidupan kita sentiasa diberkati oleh Allah.


Amalan Tradisional Wanita India & Pakistan Kulit Lebih Flawless Berseri Dengan Diy Masker Kacang Kuda.

Hasilnya akan membuat wajah tampil berseri. Bukan itu sahaja, ia juga boleh digunakan untuk membuang sel mati, bulu-bulu halus di muka, kurangkan lebihan minyak dan juga cegah jerawat serta jeragat.

Petua tradisional yang diamalkan oleh wanita dari India dan Pakistan ini memang menjadikan kulit mereka sentiasa kelihatan halus dan mulus.

Elok sangat untuk buang sel mati, bulu-bulu halus di muka, kurangkan lebihan minyak di muka, cegah jerawat dan jeragat. Ini petua lama dari Wanita kaum india dan pakistan untuk kecantikkan kulit.

Patutlahh retis bollywood lawo-lawo kan? Hehe. Ok jom tengok bahan apa yang perlu dan cara buat.

Bahan-bahan:

1 Sudu besar tepung kacang kuda(gram flour)

1 sudu besar rose water/susu

1 sudu kecil jojoba oil/olive oil

Cara membuat:

Cara buat dan cara pakai boleh refer kat video dan gambar ye.

Dura Zain a.k.a Kak Jemari mulus


Setelah ‘Try & Error’ Lepas Setahun Guna, Inilah 15 Pilihan ‘Sunblock’ Paling Bajet & Sesuai Ikut Jenis Kulit

Sebagai wanita, kita memang perlu menjaga kecantikan wajah. Selain bedak asas, pemakaian sunblock itu juga penting terutama bagi hijabi untuk mengelakkan masalah seperti anti-aging.

Penggunaannya perlu setiap hari untuk menjaga kulit wajah agar tidak terlihat kusam. Pelbagai lambakan produk sunblock yang dijual di pasaran dan setiap satunya mempunyai kelebihan tersendiri.


Ikut 10 Idea Hebat Untuk Susun Koleksi Hijab Untuk Memudahkan Hijabi Bergaya

Sebagai seorang hijabi, anda tentu mempunyai koleksi hijab dan selendang yang berwarna-warni. Selalunya, masalah terbesar untuk anda adalah bagaimana untuk untuk menyimpan koleksi hijab yang dimiliki dengan baik.

Meletakkannya secara teratur di dalam ruang kecil adalah satu tugas yang sangat membosankan! Sebaliknya, anda pasti akan serabut melihat almari anda sekiranya ia tidak disusun dengan kemas dan teratur. Malah, anda sendiri sukar untuk mencari padanan yang sesuai dengan pakaian setiap hari.

Memahami masalah anda, Hijabista kongsikan penyelesaian terbaik untuk anda simpan koleksi hijab anda. Dalam masa yang sama, ia membantu anda untuk mengekalkan tudung dengan baik.

Idea simpanan klasifikasi hijab adalah cara yang lebih mudah dan lebih cepat untuk anda memilih warna yang sesuai atau reka bentuk mengikut pakaian anda serta ia akan mengurangkan kedut pada hijab dan kelihatan lebih kemas.

Wall pocket organizer ini merupakan salah satu tempat menyimpan hijab diy yang mudah didapati di pasaran. Ia memudahkan anda untuk mengatur dan menyimpan peralatan bersaiz kecil dan pakaian seperti sarung kaki, jam tangan dan tudung. Anda boleh menggantungkannya di belakang pintu atau di dalam almari. Ia merupakan antara tempat menyimpan yang sempurna dan pantas. Ia juga boleh didapati dalam pelbagai warna agar dapat menambah lagi keindahan bilik anda.

Penyangkut ikat tali pinggang adalah perkara yang sempurna untuk menyimpan koleksi hijab anda dengan mudah dan selamat. Ia akan memaparkan warna dan memudahkan anda untuk memilih hijab yang sempurna setiap hari. Dalam ruang minimum, anda boleh menyimpan koleksi hijab yang banyak dan menggantungnya di dalam almari.

Sekiranya anda kurang ruang menggantung di dalam almari, kotak-kotak hijab yang direka sendiri adalah pilihan yang terbaik. Tidak perlu berbelanja besar untuk membeli mana-mana perabot atau mana-mana tempat simpanan lain. Apa yang anda perlukan hanyalah kotak kosong (anda boleh menutup dan menyediakan kotak kasut kosong juga!). Lipat semua hijab dan letakkan hijab anda di dalam kotak tersebut dengan kemas. Anda boleh letakkannya di bawah katil atau di atas almari.

Besi penggantung tuala adalah pilihan lain yang juga murah serta mudah untuk menguruskan hijab. Ia boleh didapati dalam pelbagai saiz, tekstur dan harga. Jadi pilih dan aturkan hijab yang anda fikir paling sesuai untuk almari pakaian anda dan simpulkan semua hijab di atas besi penggantung tuala tersebut. Tiada lagi masalah untuk anda melipat dan lebih mudah untuk anda mencapainya.

Rak kasut juga boleh digunakan untuk menggantung hijab anda di belakang pintu. Anda boleh menyusun hijab anda dengan menyusunnya mengikut rona warna. Petua untuk memudahkan aktiviti harian anda adalah dengan menyusun hijab yang digemari di baris pertama.

Idea Hanger Hijab – Jadi sedikit kreatif dengan menggunakan organiser hijab yang dibuat sendiri. Apa yang anda perlukan ialah membeli penyangkut dan ring daripada kedai yang terdekat. Letakkan ring ini di dalam penyangkut dan buat seberapa banyak tempat menggantung yang anda perlukan. Anda boleh meletakkannya dengan mudah dan menarik tanpa sebarang masalah. Ini merupakan perkara terbaik untuk rutin harian yang sibuk.

Penyangkut baju mudah didapati di mana-mana sahaja kedai. Ia mengambil sedikit ruang dan sebilangan besar hijab boleh diaturkan seperti gambar di atas. Anda boleh memasukkannya ke dalam almari pakaian bersama-sama dengan pakaian harian.

Teknik ‘Do It Yourself’ ini merupakan teknik yang paling mudah untuk anda. Dapatkan shower curtain ring dan susun dengan baik. Susun di mana-mana tempat yang anda rasakan sesuai dan mudah untuk mencapainya.

Jika anda mempunyai warna dan mahu memakai hijab yang sesuai setiap hari mengikut pakaian, anda perlu melakukan sedikit usaha dan letakkan semua hijab anda dengan pakaian yang sesuai. Jadi, anda tidak perlu membazir masa untuk memikirkan apa yang harus dipakai.

Hijab yang diletakkan di dalam laci sentiasa rosak! Sangat sukar untuk memastikan ia teratur di dalam laci kerana akan bercampur-campur. Tetapi jika anda mempunyai laci kosong, anda boleh meletakkan mini thesis organizer di dalamnya untuk menjadikan ia lebih teratur dan tersusun.


Pemerah Pipi Jenis Krim Atau Bedak, Mana Satu Yang Sesuai Untuk Kulit Saya?

Apa salah satu produk solekan yang menjadi kegemaran anda? Lipstik? Pembayang mata (eyeshadow)? atau Maskara? Jika pemerah pipi (blush) anda sama macam min! Ya, siapa sahaja tidak suka pemerah pipi, warnanya sahaja sangat menarik.

Kulit yang tampak sugul dan kusam pula akan tampak lebih ceria dan berseri apabila mengoleskan sedikit ke pipi. Penampilan pula akan menjadi lebih manis dan ayu selepas itu.

Pemerah pipi ini adalah satu produk solekan yang harus ada di dalam beg mekap anda. Tanpa pemerah pipi, wajah akan nampak sangat rata dan tiada warna yang menyerikan di kawasan muka selain warna pembayang mata.

Sudah tentu anda tidak mahu kelihatan janggal apabila mengenakan solekan tambahan pula ingin tampil bersedia dan cantik apabila berjumpa dengan khalayak ramai. Bagi min, harus ada pemerah pipi kerana hanya oleskan sedikit sahaja di pipi sudah kelihatan comel dan manis.

Sudah menjadi suatu benda yang lazim buat penggemar mekap untuk memilih warna-warna rona yang sesuai dengan warna kulit. Tambahan pula, ada juga beberapa jenis produk yang berbeza untuk serasi bersama jenis kulit seperti berminyak, kering, kombinasi, dan normal.

Hari ini min nak ulaskan lebih mengenai jenis pemerah pipi dan keserasiannya yang sesuai untuk beberapa jenis kulit wajah. Ada terdapat tiga jenis produk pemerah pipi sebenarnya, antaranya:

Tetapi sering kali kita lihat di pasaran dua jenis pemerah pipi iaitu krim dan bedak. Jadi kita akan lebih fokuskan kepada dua jenis ini dan kesesuaiannya pada jenis kulit.

Bagi mereka yang mempunyai kulit kering atau sudah matang, di sarankan untuk menggunakan pemerah pipi jenis krim. Ia kerana konsistensi produk itu sangat bagus buat kulit yang memerlukan produk yang melembapkan kulit.

Pemerah pipi jenis krim juga sangat bagus dalam pengawalan warna yang di letakkan pada muka. Anda boleh mengawal kepekatan warna yang anda letak pada kulit. Oleh kerana konsistensinya yang pekat dan pejal, ia tidak mengeluarkan warna yang terlalu pekat malah tampak lebih natural.

Antara produk yang min suka setakat ini adalah:

Pemerah pipi ini datang dengan tiga jenis warna yang menarik seperti Sand Coral, Merry Mauve, dan Summer Peach. Ia juga mengandungi vitamin E dan senang sahaja untuk di gunakan. Mudah juga untuk di bland pada kulit dan tahan lebih lama!

Mempunyai konsistensi yang senang untuk anda oleskan pada muka. Senang di bland dan seolah-olah cair di kulit muka tanpa meninggalkan kesan yang ketara. Sudah tentu tahan lebih lama!

Sis! bukan bedak yang talkum itu, tetapi jenis bedak yang sering menjadi pilihan kita. Ramai yang menggunakan powder blush kerana ianya mudah di dapat di mana-mana sahaja.

Namun, powder blush atau pemerah pipi jenis bedak ini kurang sesuai untuk di gunakan pada kulit yang matang dan kering. Ia boleh membuatkan kulit tampak lebih kering dan senang kelihatan kesan-kesan kulit mati di muka.

Buat anda yang mempunyai kulit jenis kombinasi, normal, ataupun berminyak–ini jenis pemerah pipi khas buat anda. Ia akan memberikan warna yang cantik dan juga membuatkan kulit tanpa lebih matte dan mulus!

Sering menjadi pilihan kebanyakan orang kerana ia sangat ringan dan membuatkan kulit tampak natural sepanjang hari. Senang sahaja untuk bland pada kulit dan memberikan kesan glowing.

Pemerah pipi jenis bedak yang membuatkan kulit tampak mulus dan licin. Ia mampu memberikan warna dan menyegarkan muka tampak lebih anggun.

Cop! Sebelum anda pergi, sebenarnya kedua-dua jenis pemerah pipi ini boleh sahaja di gunakan untuk mana-mana jenis kulit. Apa yang penting adalah base solekan anda harus cantik supaya kulit tampak lebih jelita!


Diminta Zulin Aziz, MUA Dari Indonesia Ini ‘Transform’ Dirinya Menjadi Siti Nurhaliza!

Transformasinya itu mendapat perhatian ramai warganet apabila dia memuat naikkan videonya itu dengan berlatarkan lagu Cindai di laman TikTok.

Hebatnya dia! Semestinya kemahiran solekan yang dimiliki ini tidak boleh disia-siakan begitu sahaja. Tak sabar nak tengok artis mana pula yang akan ditiru selepas ini.


Lemak Bukan Untuk Menggemukkan Malah Beri Manfaat Bagi Tubuh Sihat

Pernah tak sis melalui satu situasi di mana kawan sekerja membincangkan tentang diet dan juga tidak mahu untuk makan makanan yang berlemak. Ikutkan pula waktu itu, di tangan sis ada nasi lemak sambal sotong kegemaran sis. Tertelan air liur seketika kerana keliru samada nak makan, tetapi akan naik berat badan, atau sedekahkan sahaja kepada orang lain.

Jangan begitu sis, kesian dengan diri sendiri kerana bakal kempunan pula bila dah sedekahkan kepada orang lain. Sebenarnya, tak semua lemak menyebabkan kemudaratan kepada kita kerana adanya lemak yang boleh memberikan manfaat buat badan kita.

Mungkin bagi setengah orang berpendapat makanan berlemak boleh menyebabkan usaha untuk menurunkan berat badan akan menjadi sia-sia. Namun begitu, tidak semua makanan yang tinggi lemak itu tidak baik untuk badan, malah ia boleh memberikan manfaat kepada tubuh dalam kadar jumlah yang wajar.

Sis perlu tahu bahawa lemak ini mempunyai kategori yang tersendiri dan kesannya yang berbeza antara satu sama lain. Lemak tepu adalah salah satu jenis lemak yang terdapat di dalam badan. Ia terkumpul di dalam badan serta boleh meningkatkan kolestrol ‘jahat’ yang boleh membawa kepada kemudaratan, seperti penyakit jantung.

Manakala, lemak tak tepu adalah salah satu jenis lemak yang dapat membantu menurunkan kolestrol ‘jahat’, ia mencegah pembentukan plak di saluran darah serta menurunkan risiko penyakit jantung. Jadi apa yang sis tidak perlu risau adalah pengambilan makanan tinggi lemak tak tepu.

Buat sis yang ingin makan nasi lemak sebenarnya lebih baik dari makan poke bowl, murah pun murah, juga membekalkan lemak yang sihat kerana menggunakan santan segar (bukan santan kotak yang di campur bahan pengawet). Ada juga makanan yang berlemak tinggi juga dapat memberikan manfaat buat tubuh kita, iaitu:

Ikan seperti salmon, kembung, sardin, hering, dan juga tuna merupakan ikan berlemak yang dapat memberikan sumber lemak yang baik. Kandungan asid lemak omega-3 yang termasuk dalam kumpulan lemak tak tepu boleh berikan manfaat buat badan.

Buah avokado merupakan satu-satunya makanan yang tinggi lemak dari kumpulan buah. Sebanyak 70% daripada jumlah lemak dalam alpukat adalah lemak tak tepu dalam bentuk asid oleik (asid lemak omega-9).

Manfaatnya lemak dalam avokado ini dapat membantu mengurangkan kesakitan dari penyakit seperti osteoarthritis (sakit sendi) dan turut membantu menurunkan kolestrol ‘jahat’.

Bentuk saiz yang kecil ada lemak? Ya, bijirin kaya dengan lemak yang sihat, seperti biji chia dan biji rami, kerana mengandungi tahad asid lemak omega-3 yang jauh lebih tinggi berbanding bijirin biasa.

Tidak juga mengandungi lemak, malah ia dapat memberikan zat protein, serat dan mineral. Cara pengambilannya juga mudah kerana sis boleh campurkan sahaja bijirin ini dalam salad, minuman atau makanan malam.

Minyak zaitun merupakan sumber asid lemak omega-3 yang sangat baik. Tambahan pula minyak zaitun extra virgin, ia mengandungi lemak yang dapat mengekalkan kesihatan jantung kerana boleh menurunkan jumlah kolestrol dan tekanan darah. Selain itu, minyak zaitun kaya dengan vitamin E, vitamin K, dan juga antioksidan yang di percayai boleh mengurangkan risiko penyakit akibat kolesterol yang tinggi.

Buat sis yang masih lagi ragu-ragu, sememangnya tidak semua makanan yang mengandungi lemak itu tidak baik. Makanan berlemak boleh di ambil cuma perlu jaga cara dan jumlah makanan supaya dapat memanfaatkan kebaikan yang sedia ada.


Patutlah Bila Dah ‘Workout’ Pun Masih Gemuk, Rupanya Ini Kesalahan Yang Sering Dilakukan Semasa ‘Workout’!

Bukan semua bentuk senaman yang dilakukan boleh membantu anda untuk membina otot badan. Langkah serta cara yang salah bukan sahaja boleh menyebabkan kecederaan otot, malah ia membantutkan pembesaran otot badan.

Antara kesalahan atau kesilapan yang sering kita lakukan semasa ‘workout’ adalah:

PROGRAM LATIHAN

Anda memerlukan perancangan yang teliti. Oleh itu anda perlu mempunyai program latihan yang teratur dan terperinci. Program yang anda bina perlulah mempunyai beberapa info penting seperti kekerapan atau berapa kali seminggu anda akan berlatih, jumlah intensiti pada minggu atau bulan tersebut, jenis latihan yang anda lakukan dan tempoh masa latihan anda samaada pada waktu pagi atau petang.

LATIHAN ANDA TIDAK BERASAS

Anda perlu kukuhkan latihan yang dilakukan. Anda perlu mengetahui tujuan latihan anda sama ada untuk membina otot atau membuang lemak. Seharusnya, ada haruslah mengetahui latihan yang anda lakukan itu sesuai dengan matlamat dan sasaran latihan. Oleh itu anda disarankan agar serasikan dan memperbetulkan struktur latihan. Jangan ikut dan lihat apa yang dilakukan oleh orang lain, malahan anda seharusnya tahu apa yang anda lakukan. Sentiasa fokus pada objektif yang ditetapkan.

DIET YANG TIDAK SESUAI

Matlamat anda adalah untuk membina otot. Jadi anda perlukan protein yang mencukupi. Bukan hanya makan salad dengan banyak melainkan anda ingin mengurangkan berat badan anda. Cuba dapatkan daging di pasaraya kerana ia lebih jimat dan segar berbanding makan di restoran makanan segera. Ingat, anda adalah apa yang anda makan (you are what you eat).

ANDA MENIPU DALAM LATIHAN

Faktor ini biasa berlaku apabila anda sudah letih semasa berlatih. Mungkin kerana anda kekurangan tenaga.Anda perlukan spotter untuk membantu anda supaya anda dapat berlatih lebih dari kebolehan anda (beyond your ability). Sekiranya anda di tampuk yang sama, setiap kali datang untuk membina otot dengan pengulangan latihan dan senaman yang sama sahaja, anda akan kekal seperti biasa sepanjang tahun. Anda juga memerlukan tenaga tambahan (preworkout drink/bar) sebelum berlatih. Anda juga tidak menghabiskan pengulangan (repetition) kerana anda takut untuk rasa penat dan sakit (burned) semasa latihan. Sebenarnya keperitan semasa bersenam itu membuahkan hasil sedikit demi sedikit. Selamat mencuba.

TIDAK CATATKAN PERKEMBANGAN

Anda juga perlu catatkan perkembangan (progression) setiap kali anda berlatih. Anda digalakkan mencatatkan jumlah berat (load) yang anda angkat, pengulangan, dan set. Mungkin bagi anda ianya tidak berguna sekarang tapi sebenarnya ia amat penting untuk tujuan analisis pada masa akan datang.

TIDUR TIDAK CUKUP

Tahukah anda hampir 90% tubuh badan kita diperbaiki semasa kita tidur dan berehat? Apa akan jadi sekiranya tidur anda tidak mencukupi? Tumbesaran anda akan terbantut dan otot anda sukar untuk membesar ke tahap yang optimal. Anda perlukan 7 hingga 8 jam sehari untuk tidur bagi seorang yang melakukan latihan di gym.

TERLALU KERAP LATIHAN KARDIO

Latihan kardiovaskular juga penting dalam membina otot kerana ianya membantu menguatkan otot pada jantung (cardiac muscle). Lakukannya pada seminggu 2 kali selama 30 minit. Ia adalah masa yang optimal. Sekiranya matlamat anda adalah untuk membina otot dan kekuatan, latihan cardio tidak perlu mendominasi program latihan anda, ini bermaksud anda perlu banyakkan latihan kekuatan dengan kekerapan 3-4 kali di gym.


Jenama Lokal Pilihan Antarabangsa, Filem ‘Raya And The Last Dragon’ Kolaborasi  Calaqisya Bersama Disney

Sebuah jenama lokal CalaQisya, rangkaian busana santun pilihan telah berkolaborasi dengan Kumpulan Walt Disney menerusi pelancaran rangkaian fesyen berlatar belakangkan filem terbaru, Raya And The Last Dragon. Filem Disney yang memaparkan kembara seorang puteri Asia bernama Raya mula dipertontonkan di layar perak pada Mac 2021.

Calaqisya yang ditubuhkan oleh tiga beradik; Yana Khairuddin, Farah Khairuddin, Azrina Khairuddin bermula di sebuah bilik kecil di UTM Johor. Yana menulis blog sebagai hobi sampingan sambil mengambil Ijazah Sarjana dalam bidang Industri Kimia. Walaupun dilabel sebagai ulat buku, Yana juga terkenal dengan gaya fesyennya yang merupakan inspirasi baginya untuk menulis di halaman blog.

Meraih peluang bekerjasama dengan jenama antarabangsa seperti Disney pastinya sesuatu yang amat diidamkan ramai jenama lokal dan apabila CalaQisya berjaya melakukannya, ia adalah pencapaian yang cukup membanggakan.

Yana Khairudin, Ketua Pegawai Eksekutif CalaQisya berkata, Disney sudah menjadi sebahagian daripada zaman kanak-kanak CalaQisya. “Walaupun sudah meningkat dewasa, kami masih menonton filem Disney untuk menggembirakan hati terutama selepas menempuhi hari yang panjang.

Tidak keterlaluan jika kami katakan, kerjasama dengan Disney ini adalah piala kemenangan terunggul dalam sejarah CalaQisya yang akan sentiasa kami julang sepanjang hayat,” katanya.

Untuk kolaborasi CalaQisya x Raya and The Last Dragon ini, koleksi kaftan hadir dalam 5 cetakan warna yang berlatar belakangkan pemandangan yang dipaparkan dalam filem berkenaan. Selain itu, 4 warna selendang bercetak juga getah rambut (scrunchies) turut ditawarkan malah dimuatkan dalam bungkusan eksklusif CalaQisya x Disney.

Koleksi mempunyai pelbagai peringkat hijabi suai pakai contoh kaftan yang mesra ibu menyusu dan dilengkapi dengan lining bukan shaja hijabi yang sudah berkahwin malah boleh di pakai oleh si gadis. Menarik bukan?

Manakala selendang edisi terhad dengan corak yang berlatar belakang sama seperti anda menonton filem The Last Dragon. Hijabi bakal diselimuti dengan perincian halus yang cukup akrab dengan kehidupan di Asia Tenggara.

“Akhirnya, kita ada seorang puteri Disney yang mewakili ‘orang kita’, itu saja sudah memadai untuk mengeluarkan koleksi yang bertemakan Raya and The Last Dragon. Dan, bila kami tahu yang penulis skrip adalah orang Malaysia, memang tiada alasan untuk tidak meneruskan impian kolaborasi ini”, tambah Yana.

Bayangkan, seorang puteri yang mewakili 680 juta populasi di Asia Tenggara. Raya and The Last Dragon adalah filem Disney yang amat dinantikan CalaQisya.

“Kami tahu ia akan dekat dengan hati bila Disney mahu memperkenalkan seorang puteri Asia Tenggara dalam francais Disney Princess. Sudah tentu kami mahu menjadikannya francais pertama kami bersama Disney,” kata Yana.

Filem ini berkisar kembara seorang pahlawanita yang merentasi lokasi mistikal Kumandra untuk mencari naga bongsu dunia. Ia mengetengahkan nilai kepercayaan sebagai aspek penting untuk membawa keharmonian kepada dunia.

“CalaQisya memegang kepada kepercayaan yang membawa kebenaran dan ianya nilai yang semakin pudar dalam dunia hari ini. Daripada sudut pandangan fesyen, kami melihat kepercayaan antara sebuah jenama dan pelanggannya cukup mustahak kerana pakaian menjadi penentu gaya seseorang, setiap hari. Pelanggan yang kami gelarkan sebagai CalaQueens meletakkan kepercayaan mereka pada kami untuk mengeluarkan pakaian yang berkualiti.

“Menerusi kepercayaan itu, kami membina hubungan akrab dengan setiap CalaQueens di mana kami mahu memastikan mereka sentiasa berpenampilan hebat terutama pada momen teristimewa dalam hidup mereka seperti temuduga kerja yang pertama, ulang tahun kelahiran, malah pada hari perkahwinannya,” kata Yana.

Jangan lepaskan peluang memiliki koleksi khas ini, hijabi pasti merasa selesa dengan rekaan dari CalaQisya yang selesa dengan setiap helaian.


“Rahsia Kecantikan Saya Hanya Berwuduk”, Betul Lah Tu! Amalkan Doa-doa Ini Di Dalam Hati Ketika Wuduk, Antaranya Boleh Memutihkan Muka.

Pengambilan wuduk yang sempurna bukan sahaja menjamin diterimanya solat tetapi ianya juga dapat menghapuskan dosa-dosa selagi tidak melakukan kesyirikan. Malah ada yang tidak sedar antara doa yang boleh kita sematkan ialah ketika berwuduk.

Rasulullah S.A.W. bersabda:

“Dari Abu Hurairah R.A. berkata:

Telah bersabda Rasulullah S.A.W. :

Apabila seseorang hamba muslim atau mukmin berwuduk maka setelah ia membasuh wajahnya, keluarlah dari wajahnya segala dosa yang telah dilihat oleh kedua matanya melalui air atau bersama titisan air yang terakhir.

Ketika membasuh kedua tangannya keluarlah dari kedua tangannya setiap dosa yang telah dilakukan oleh kedua tangannya bersama air atau bersama titisan air yang terakhir.

Sewaktu ia membasuh kedua belah kakinya, keluarlah dari kedua kakinya setiap dosa yang dilangkah oleh kedua kakinya bersama air atau bersama air terakhir sehinggalah setelah ia selesai berwuduk ia bersih dari dosa-dosanya”. – (H/R. Muslim, 1/148)

“Barang siapa yang berwuduk seperti ini (seperti wuduknya Rasulullah), diampunkan dosa-dosanya yang telah berlalu dan solat serta perjalanannya ke masjid adalah dipenuhi pahala”. (H/R. Muslim, 3/113)

“Dari Abi Umamah r.a berkata: Rasulullah s.a.w bersabda: Apabila seseorang muslim berwuduk maka akan keluar dosa-dosanya dari pendengarannya (telinganya), matanya, tangannya dan dari kedua kakinya. Apabila ia duduk menanti solat, ia duduk dalam keampunan (diampunkan) dosa-dosanya”. – (H/R. Ahmad, 5/252. Hadis Hasan: Lihat Jami’ as-Saghir, No. 461)

1. Ketika berkumur, berniatlah dengan,
“Ya Allah, ampunilah dosa mulut dan lidahku ini”.

2. Ketika membasuh muka, berniatlah dengan
“Ya Allah, putihkanlah >mukaku di akhirat kelak, Janganlah Kau hitamkan muka ku ini”.

3. Ketika membasuh tangan kanan, berniatlah dengan,
“Ya Allah, berikanlah hi sab-hi sab ku di tangan kanan ku ini”.

4. Ketika membasuh tangan kiri, berniatlah dengan,
“Ya Allah, janganlah Kau berikan hi sab-hi sab ku di tangan kiri ku ini”.

5. Ketika membasuh kepala, berniatlah dengan,
“Ya Allah, lindunglah daku dari terik matahari di padang Masyar dengan Arasy Mu”.

6. Ketika membasuh telinga, berniatlah dengan,
“Ya Allah, ampunilah dosa telinga ku ini”.

7. Ketika membasuh kaki kanan, berniatlah dengan.
“Ya Allah, permudahkanlah aku melintasi titian Siratul Mustaqqim”.

8. Ketika membasuh kaki kiri, berniatlah dengan,
“Ya Allah, bawakanlah daku pergi ke masjid-masjid, surau-surau dan bukan tempat-tempat mak siat”.

Mengambil wuduk bukan sahaja syarat utama untuk menunaikan solat. Bahkan ia merupakan syarat sah bagi kebanyakan ibadah seharian kita. Pernahkah terlintas di fikiran, adakah wuduk yang anda lakukan sudah cukup sempurna? Bagaimana jika wuduk yang anda lakukan selama ini tidak sempurna?

Jadi, penting untuk anda ketahui bahawa hanya dengan mengambil wuduk dengan cara yang paling sempurna akan menghasilkan kualiti ibadah yang optimum. Hijabista ingin kongsikan tentang kelebihan mengambil wuduk dengan sempurna agar ibadah seharian anda tidak terjejas dan yang paling penting diterima Allah, insyaAllah.

Diriwayatkan daripada Abu Malik al-Ash’ari r.a, Nabi S.A.W bersabda:

“Bersuci itu adalah sebahagian daripada iman…” (HR Muslim)

“Barangsiapa yang berwuduk seperti ini )seperti wuduknya Rasulullah), diampunkan dosa-dosanya yang telah berlalu dan solat serta perjalanannya ke masjid adalah dipenuhi pahala”. (HR Muslim)

Diriwayatkan daripada Abu Hurairah r.a: Rasulullah S.A.W telah bersabda:

Sukakah kamu semua sekiranya aku tunjukkan kepada kalian akan amalan yang dapat menghapuskan kesalahan-kesalahan dan mengangkat beberapa darjat kalian? Mereka menjawab: “Ya, wahai Rasulullah”. Maka Baginda S.A.W pun bersabda: “Iaitu (antaranya) menyempurnakan wuduk walaupun dalam keadaan yang tidak disenangi (seperti kesejukan dan sebagainya…)” HR Muslim

Sempurnanya wuduk kita, insyaAllah sempurnalah ibadah kita.

Diriwayatkan dari Umar bin al-Khattab Radhiyallahu ‘anhu, Rasulullah S.A.W bersabda:

“Tiada sorang pun dari kalian yang berwuduk, lalu ia menyampaikan atau meratakan wuduknya, kemudian dia mengucapkan: “Asyhadu Alla Ilaha Illalah Wa Anna Muhammadan ‘Abduhu wa Rasuluh”, melainkan dibuka untuknya pintu syurga yang lapan, dia boleh memasuki dari pintu mana pun yang dia kehendaki. HR Muslim

Diriwayatkan daripada Abu Hurairah r.a, Rasulullah S.A.W telah bersabda:

“Perhiasan-perhiasan di syurga itu sampai di tubuh seorang mukmin, bersesuaian dengan anggota yang dicapai oleh wuduk.” HR Muslim

Dari Abu Hurairah r.a, beliau meriwayatkan dari Rasulullah S.A.W bahawa syaitan mengikat manusia ketika tidur di malam hari, dengan tiga ikatan. Kemudian Rasulullah S.A.W memberitahu cara untuk merungkaikan ikatan tersebut, dalam sabda baginda S.A.W:

“…sekiranya dia (manusia) bangun (dari tidurnya), dan mengingati Allah, bebaslah satu ikatan. Sekiranya berwuduk, pula, bebaslah satu lagi ikatan, dan sekiranya dia bersolat, bebaslah satu ikatan lagi. Maka dia akan menjadi segar dan baik dirinya. Sekiranya dia tidak melakukannya (berzikir, wuduk, dan bersolat), maka dia akan menjadi buruk dan pemalas.” HR Muslim

Kesimpulannya, kita janganlah memandang remeh tentang pengambilan wuduk sebelum melakukan ibadah, kerana besar fadilatnya  orang menjaga dan mengambil wuduk dengan sempurna. Moga perkongsian ini bermanfaat dan menjadikan kita seorang Muslim yang lebih baik dari hari-hari yang mendatang.

SUMBER: norfazrinamz (beritadinding)


Bina Minda & Semangat Positif Di Pagi Hari, Amalkan 5 Langkah Terbaik Ini Setiap Masa!

Untuk kekal positif di pagi hari bukanlah sebuah perkara yang mudah untuk dilakukan. Kadang-kala kita akan berasa tidak bermotivasi dan tidak bersemangat untuk menjalani kehidupan kita. Sukar sebenarnya untuk mengekalkan minda yang positif melainkan kita tahu cara yang terbaik untuk sentiasa bersemangat dan fokus dalam apa cara sekalipun.

Kali ini, team Hijabista akan kongsikan kepada anda semua tentang cara-cara untuk mendapatkan minda yang positif. Ingat! Minda yang positif boleh menjadikan segala urusan harian kita berjalan dengan lancar dan akhirnya dapat menajdi hari-hari kita lebih efektif!

1. Tidur yang secukupnya.

Waktu tidur yang cukup merupakan kunci utama dalam penjagaan kesihatan diri. Melalui waktu tidur yang secukupnya, akan membolehkan anda bertenaga menghadapi hidup seharian. Kualiti tidur yang maksima juga membolehkan kita memberi fokus dan tumpuan sepenuhnya kepada tugasan harian.

Kita disarankan untuk menjaga kualiti tidur yang secukupnya, bagi mengoptimumkan fungsi tubuh badan serta perkembangan mental, otak dan lain-lain.

Tidur dengan baik juga mengurangkan tahap tekanan dan memastikan tahap tekanan terus terkawal. Selain daripada itu, tidur yang baik juga mengurangkan risiko penyakit kronik yang berkaitan dengannya; seperti tekanan darah tinggi dan diabetes. Tempoh tidur yang cukup juga dapat meningkatkan selera makan dan mengurangkan peluang makan secara berlebihan.  Oleh itu, jika ingin elak risiko mempunyai berat badan yang berlebihan, pastikan kita tidur dengan secukupnya.

Secara amnya, kita disarankan untuk tidur sekurang-kurangnya 8 jam sehari.

2. Luangkan Masa Berkualiti Dengan Orang Tersayang

Meluangkan masa dengan orang tersayang, keluarga dan kawan-kawan, dapat menghasilkan keseimbangan kerja-kehidupan dan meningkatkan nilai kebahagiaan. Dengan mempunyai kelapangan minda, sekaligus ia akan melahirkan semangat dan motivasi, serta emosi positif diri sendiri. Ia juga dapat meningkatkan tahap kedamaian psikologi, kerana sokongan emosi melalui individu di sekeliling.

3. Bina Jiwa Yang Kukuh

Menyuburkan dan mengembangkan fisiologi dalam jiwa kita, dapat membawa kepada kehidupan yang lebih memuaskan.

Menjadi sihat secara rohani, membolehkan kita berhubung dengan diri kita yang sebenarnya, seterusnya menjadi salah satu kunci kebahagiaan. Kita boleh amalkan beberapa aktiviti seperti berdoa, pengasingan diri, muhasabah diri dan sebagainya.

4. Jaga Fizikal Dan Mental

Memelihara kedua-dua aspek ini membolehkan kita menjalani kehidupan dan minda yang sihat.  Bagi menjaga kesihatan mental, kita harus melatih otak anda dan otot fizikal yang memerlukan senaman berterusan.

Jika ianya gagal dilakukan dengan kerap, akan menyebabkan fungsi fizikal dan mental kita menjadi kurang efisien.

Di samping itu, kita harus menjaga kesihatan fizikal, untuk mencegah penyakit dan menjalani kehidupan dengan lebih produktif.

Beberapa cara untuk menjaga kesihatan fizikal dan mental adalah dengan melakukan senaman secara teratur, banyakkan membaca dan meningkatkan tahap pengambilan vitamin B. Kita haruslah selalu mencabar memori dan kecerdasan daya fikiran melalui latihan dan sebagainya.

Masa untuk berehat juga merupakan cara yang baik untuk menjaga kesihatan mental dan fizikal, kerana ia mampu menurunkan tahap hormon cortisol atau tekanan perasaan.

5. Jangan Biarkan “Kelemahan” Kecil Merosakkan Hidup

Kita tidak boleh membiarkan kecacatan kecil seperti tahi lalat, jerawat, rambut yang panjang tetapi tidak terurus; daripada mencacatkan kehidupan.

Jika kita ingin mencapai kebahagiaan sebenar dan menjalani minda dan badan yang sihat, kita tidak sepatutnya membiarkan kelemahan kecil tersebut merosakkan seluruh kehidupan anda. Kita seharusnya mencari penyelesaian untuk memperbaikinya.

Sebagai contoh, dapatkan terapi cara pertuturan yang baik jika kita mempunyai masalah gugup ketika perlu berucap di khalayak ramai. Terapi ini akan membantu kita membuat ucapan dengan lancar, sekaligus meningkatkan keyakinan diri.


Pernah Alami Masalah Jerawat, Jungkook BTS Kongsi Rahsianya Dapatkan Kulit Yang Sihat

Ahli kumpulan BTS yang terkenal di seluruh dunia, Jungkook tidak terlepas mengalami masalah jerawat di kulit wajah biarpun memiliki tekstur kulit yang cantik.

Tidak lokek berkongsi cerita, penyanyi berusia 24 tahun itu mendedahkan serba sedikit mengenai rutin kesihatan kulitnya di laman V Live.

Tips dari jungkook untuk merawat kulit :

Minum banyak air Tidur lebih cepat Cari tahu kondisi kulit dan gunakan produk kecantikan yg sesuai. (Jdi kulitnya baikan)

Mean while aku :

Dulu kulit saya juga sensitif dan sering bermasalah. Tekstur kulit saya bagus tapi sering kali jerawat muncul dan ia membuatkan saya rasa stres.

Setidak-tidaknya yang boleh saya lakukan setiap hari adalah minum air dan tidur lebih cepat. Kulit sihat memerlukan usaha jadi saya cuba mencari info yang banyak mengenai caranya.

Saya cari tahu tentang jenis kulit saya dan yang sesuai untuknya. Sejak itu kulit saya sudah jadi lebih baik.

Patutlah bersih kulit wajahnya! Tak sia-sia usaha yang diamalkannya. Mudah saja sis kalau diikut. Yang penting haruslah konsisten. Tak gitu?


Apa Jaminan Kita Akan Hidup Bila Bangun Tidur? Siapkanlah Bekal Secukupnya

Ajal itu pasti datang. Tepat pada masanya. Dan kita semua tak terkecuali.

Jadikanlah kematian kita satu destinasi yang kita tak sabar untuk bertemu dengan Rabb kita.

Jadikanlah kehidupan kita memberi manfaat kepada orang lain. Moga manfaat itu menjadi saham di akhirat kita. Pahala yang hidup. Ibarat tak perlu bekerja tapi saham pahala terus mengalir.

Siapkan bekal kita pulang.

Abam meninggal ketika tidur. Difahamkan ashraf sinclair juga meninggal waktu tidur.

Apa jaminan kita akan hidup bila kita tidur?

Tiada.

Bila hidup kita merasa berat membuat ibadah sunat, tidak mengapa. Tapi jangan tinggalkan ibadah yang wajib. Paksakan diri untuk buat yang wajib.

Jangan tinggal solat 5 waktu. Jangan tinggal puasa tanpa uzur. Jangan tidak membayar zakat. Tutup aurat. Elakkan diri membuat dosa. Cepat-cepat bertaubat ketika melakukan dosa.

Jangan kita lalai mencari rezeki sehingga meninggalkan solat. Rezeki kita sudah dijamin, syurga kita yang belum dijamin. Perbaiki ibadah yang membawa kita ke syurga.

Imam al-Ghazali berpesan: “Carilah hatimu di tiga tempat. Temui hatimu sewaktu bangun membaca al-Quran. Tetapi jika tidak kau temui, carilah hatimu ketika mengerjakan solat. Jika tidak kau temui juga, carilah hatimu ketika duduk tafakur mengingati mati. Jika kau tidak temui juga, maka berdoalah kepada Allah, pinta hati yang baru kerana hakikatnya pada ketika itu kau tidak mempunyai hati.”

Jadikan kematian itu sebagai peringatan dan hidayah. Andai masih tidak mahu berubah ke arah kebaikan, maka dengan cara apa lagi mahu Allah beri hidayah?

Doa Rasulullah saw yang paling banyak adalah: “Wahai Tuhan yang membolak-balikkan hati, tetapkanlah hatiku di atas agama-Mu.” Riwayat Imam Ahmad dan al-Tirmizi

Andai terdapat sedikit kebaikan dalam post ini, mohon doakan semoga kebaikan itu dapat membawa kita ke syurga di sisi Allah bersama-sama. Aamiin.

Ya Allah, akhirkan kami dengan husnul khotimah.

Sumber kredit: Ahmid Shazwan via Tazkirah Permata Ilmu


Gusar Terbabas Dari Jalan Allah SWT, Amalkan Pilihan Doa Pendek Ini Untuk Diberikan Hidayah Dari-Nya!

Hidayah atau petunjuk dari Allah SWT merupakan salah satu ganjaran yang diberikan kepada hamba-hamba yang dikhendaki-Nya. Sebagai umat Islam, usahlah kita berhenti berdoa untuk sentiasa diberikan petunjuk dari-Nya kerana ia merupakan kunci untuk masuk ke syurga-Nya.

Petunjuk ataupun hidayah dari Allah SWT merupakan intipati penting dalam kehidupan kita. Sebagai manusia biasa kita sering mengalami rasa bimbang dalam menentukan suatu hal. Malah, iman kita juga ada kalanya berkurang dan ada kalanya meningkat. Kadang-kala juga kita melakukan sesuatu hanya dengan mengikut hawa nafsu yang menyebabkan kita melakukan dosa. Oleh kerana itu, senantiasalah berdoa kepada-Nya untuk selalu diberikan petunjuk hidayah!

Berikut ialah doa-doa yang boleh dibaca agar diberi petunjuk oleh Allah SWT :

رَبَّنَا آتِنَا مِنْ لَدُنْكَ رَحْمَةً وَهَيِّئْ لَنَا مِنْ أَمْرِنَا رَشَدًا

Robbanaa aatinaa min ladunka rohmatan, wa hayyi’ lanaa min amrinaa rosyadaa.

Ertinya: “Wahai Tuhan kami, berikanlah rahmat kepada kami dari sisi-Mu, dan sempurnakanlah bagi kami petunjuk yang lurus dalam urusan kami.” (QS Al Kahfi [18]: 10).

Ertinya: “Ya Allah, meminta kepada-Mu petunjuk dan kebenaran.” Doa ini diambil dari hadis riwayat Muslim No 2725.

Dari Ali Radhiyallahu ‘anhu, ia berkata Rasulullah SAW mengatakan kepadanya:

قُلِ اللَّهُمَّ إِنِّى أَسْأَلُكَ الْهُدَى وَالسَّدَادَ

Ertinya: “Ucapkanlah do’a: Allahumma inni as-alukal huda was sadaad”; Ya Allah, meminta kepada-Mu petunjuk dan kebenaran.”

Semoga amalan doa-doa ini dapat mendekatkan kita dengan-Nya dan diberikan petunjuk untuk sentiasa berada di jalan-Nya. InsyaAllah. Selamat beramal!

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


8 Tahun Tanpa Anak, Beri Peluang Zaskia & Irwansyah Untuk Lebih Mengenali Allah. Moga Bahagia Till Jannah!

Sebaik berumah tangga, pastinya setiap pasangan itu mengharapkan kehadiran cahaya mata sebagai penyeri keluarga. Namun bukan semua yang kita minta akan terus dimakbulkan Tuhan. Ada yang menunggu bertahun lamanya sebelum dikurniakan anak. Tetapi itu bukan alasan untuk mencari kesalahan satu sama lain. Seperti juga pasangan popular di Indonesia, penyanyi Pencinta Wanita, Irwansyah dan juga pelakon Zaskia Sungkar. Walaupun sudah lapan tahun keduanya berkahwin, masih kekal bersama biarpun tanpa kehadiran zuriat.

Sempena sambutan Aidiladha lalu Zaskia ada meluahkan perasaannya di laman instagram berkenaan soal itu. Menurutnya walaupun sudah lapan tahun berkahwin dan hanya berdua, tidak ada rasa bosan tetapi bersyukur kerana mereka lebih mengenali Allah.

Hampir 8 tahun foto keluarga berdua terus  .. gak bosen?? Gak sama sekali alhamdulillah, makin mengenal Allah makin bersyukur dan ikhlas apapun yang Allah takdirkan, kebahagiaan bukan berarti selalu memiliki apa yang kita inginkan

Malah menurutnya seseorang itu akan merasa kekurangan ketika tidak memiliki rasa syukur, sebaliknya akan terus kekal bahagia dan berhati lapang serta ikhlas dengan apa yang Allah takdirkan.

kita akan terus merasa kurang ketika kita tidak memiliki rasa syukur  dan sebaliknya.. kita akan terus Bahagia ketika hati kita lapang , tenang dan ikhlas dengan apapun yang Allah takdirkan …

Dia bersyukur kerana suaminya juga turut memahami situasi yang berlaku. Menangis berdua bukan kerana tidak dikurniakan anak, tetapi memikirkan kenapa Allah begitu bersifat baik selama ini.

Alhamdulillah kita punya pemikiran yang sejalan “kenapa hanya karena satu keinginan yg belum dikabulkan kita melupakan berjuta nikmat yang Allah berikan , bahkan beberapa kali kita nangis berdua karna bingung bukan karna nangis minta anak .. tapi nangis kenapa Allah baik banget sama kita ??

Walaupun diri penuh dengan dosa, namun Allah masih tetap lembutkan hati untuk terus mendapat hidayahnya. Malah Zaskia turut mengingatkan hidup jadi lebih indah sekiranya bersyukur dengan nikmat yangn Allah berikan.

Sebelum ini penampilan isteri kesayangan Irwansyah ini memang mencuri tumpuan. Sejak berhijab, Zaskia lebih gemar menggayakan persalinan labuh dan longgar serta lengkap dengan stoking kaki. Malah dia selesa begitu kerana mudahkan urusannya untuk solat.

Zaskia mula berhijrah sejak 2012 selepas balik dari mengerjakan umrah dengan suami tercinta. Dan sejak itu dia lebih banyak menghadiri kelas agama bagi memantapkan lagi pengetahuan dalam agama Islam.

Tidak hanya berserah pada Tuhan, pasangan ini juga turut berusaha untuk mendapatkan anak. Malah akhir tahun lalu, Zaskia dan Irwansyah juga dikatakan datang ke Malaysia untuk menjalani program kahamilan.

Namun sayangnya, program tersebut gagal lantaran Zaskia mengalami pendarahan ketika menunggu pesawat yang delay selama 5 jam sewaktu dalam perjalanan pulang ke Indonesia.


Cara Penjagaan Contact Lens Yang Tepat Mengikut Saranan Doktor Pakar Mata, Gara-gara Mata Gadis Ini Hampir Buta

Kanta lekap merupakan pilihan wanita masa kini berbanding kaca mata kerana ia lebih mudah dan nampak cantik bila dipakai. Namun, anda perlu menjaga kanta lekap sebaik-baiknya kerana ia berkait rapat dengan mata dan dibimbangi mata dijangkiti kuman sekiranya ia tidak dijaga dengan betul.

Banyak kes yang Hijabista dengar tentang kes individu yang hampir buta akibat pemakaian kanta lekap. Terbaru, seorang gadis bernama Siti Musliha telah berkongsi pengalamannya yang hampir buta gara-gara kanta lekap sekitar April yang lalu. Nasib baik dia bertindak pantas dan terus pergi ke klinik mata berhampiran. Jika tidak, apa agaknya yang jadi.

Hijabista kongsikan kisah Siti Musliha buat hijabi semua. Semoga perkongsian ini memberi manfaat kepada anda semua.

3 April 2017 yang lalu memang pengalaman hitam aku bila mata sebelah buta sekejap sebab contact lens (CL). Aku nak share pengalaman nie untuk korang yang pakai CL, then bagitahu sekali cara yang betul jaga CL macam doctor mata bagitahu.

Sebelum aku share pasal cara pakai & jaga CL, aku nak cerita macam mana aku boleh buta sebelah mata sekejap. Aku memang jenis pakai CL bila keluar jalan-jalan. Sebab rabun tu masalah utama, selebihnya normal as perempuan nak nampak cantik.

Nak dijadikan cerita, masa buka CL, mata aku kering takde air dekat mata. Then aku cabut CL agak kasar but still tak menyakitkan mata. Esoknya pagi nak bangun, sebelah mata langsung tak boleh buka, pedih sakit yang teramat amat sangat sampai menangis. Menangis pun rasa pedih dan perit gila.

Terus pergi klinik mata terdekat, buat scan mata, pakai lampu biru & mata penuh dgn calar-calar sebab CL . Calar paling teruk dan paling besar lukanya betul-betul kena dekat anak hitam mata dan itu punca mata pedih dan tak boleh buka.

Pekerja tu terpaksa pakaikan bandage contact lens untuk bagi mata kurang rasa sakit buat sementara sebab aku disuruh untuk pergi klinik pakar mata untuk rawatan seterusnya dalam masa 24 jam. Takut jangkitan kuman dan boleh ke arah buta. Masa tu Allah je tahu betapa takut, sedih, menyesal, semua ada.

Lepas tu terus rujuk doktor pakar mata. Macam biasa, dia scan mata then bagi segala ubat-ubat mata yang aku kena guna secara konsistan tanpa skip. Aku dpt 4 ubat; gentamincin eye oil treatment, sterile eye pad, eye drop nicol & last sekali antibiotic amoxicillin.

Setiap 15 minit aku kne drop gentamincin eye oil treatment tu dekat mata. Memang oily gila rasa mata macam kena bubuh minyak. Bayangkan betapa seksanya 15 minit sehari nak kena bubuh dekat mata, sama juga dengan eye drop nicol. Terpaksa kunci jam setiap 15 minit untuk 24 jam sehari.

Doktor pesan kalau nak cepat baik, kena struggle. Masa tu Allah je tahu betapa aku tak tido siang malam  demi nak baikkan mata. 4 hari babe aku tidur tak betul. Hari ke-5, alhamdulillah mata dah slow-slow boleh buka dan nampak sekeliling. No more sterile eye pad, dah macam lanun.

Itulah kisah sedih aku pasal CL. So ini cara pakai dan penjagaan CL aku nak share dari doktor mata tu sendiri. Sebelum pakai kanta lekap, pastikan tangan dicuci dengan betul. Seelok-eloknya guna air sabun, bilas dan cuci. Jika masih rasa pedih, cuci lagi kanta lekap.

Lepas letak kanta lekap dalam mata, titiskan air Renu yang khas untuk mata yang memakai kanta lekap. Biasanya kita dengar yang penggunaan maksimum kanta lekap selama 8 jam. Jadi ikut peraturan ini. Biasakan selepas balik dari mana-mana terus tanggalkan, cuci dan rendam kanta lekap.

Air Renu atau apa sahaja air rendaman untuk kanta lekap wajib ada! Jangan sesekali guna air paip ya. AWAS!

Kanta lekap hendaklah sentiasa dicuci. Bilas kanta lekap sekurang-kurangnya 3 kali. Bila sudah tanggalkan kanta lekap, jangan biar mata begitu sahaja. Titiskan dengan Eye Glo supaya mata tidak menjadi merah dan kering . Air Renu & Eye Glo beli dekat Watsons okay.

Selamat menjaga contact lens anda & paling penting jagalah mata anugerah Allah bagi.

Korang, mana-mana yang malas nak cuci CL , guna ‘washer lens’. Senang je, letak air saline utk cuci CL. Letak lens kiri & kanan then putar je penutup tu sampai korang puas hati dah bersih lens tu. Putar macam mesin basuh tu. Alat nie jual banyak kat IG . Murah-murah je uols.

Air saline untuk cuci CL sahaja. Seeloknya cuci sehari 2 hingga 3 kali okay. After cuci CL, rendam dengan air RENU multipurpose solution. Take note korang.

Renu multipurpose solution . Setakat nie yang paling best solution untuk rendam CL. Memang function untuk bersih dan basmi kuman. Renu nie bantu CL sentiasa basah & selesa bila dipakai. Jangan sesekali guna solution nie bila dah tamat tempoh. Boleh guna as pencuci dan rendam CL.

Ni normal saline, solution paling murah. Air saline nie hanya untuk cuci CL & jangan sesekali guna as rendaman CL, ianya saline garam yang bukan berfungsi untuk basmi kuman. Ia sekadar mencuci CL. Bekas CL pun jangan cuci guna air paip, cuci guna air saline juga setiap 3 bulan sekali. Take note.


Pelembap Wajah Harga Mampu Milik, Boleh Pakai Lama, Senang Cari Di Drugstore & Beli Online

Melembabkan kulit wajah adalah langkah perawatan kulit paling penting yang tidak boleh anda abaikan. Pakar perawatan kulit sering menekankan pentingnya langkah untuk melembapkan kulit wajah.

Memakai pelembab tidak hanya membuatkan kulit anda senantiasa lembab, tetapi juga memberikan dorongan hidrasi dan merevitalisasikan kulit wajah. Walaupun langkah ini penting namun masih ramai yang tidak melembabkan kulit secara teratur.

Ada banyak kesan akibat melambatkan atau mengabaikan langkah perawatan kulit ini. Kehadiran kelembaban sangat penting untuk kesihatan keseluruhan kulit anda. Kurangnya kelembaban pada kulit anda boleh menyebabkan kulit kasar dan tidak sekata.

Berikut dikongsikan pilihan pelembap untuk kulit wajah yang boleh anda pilih. Harganya berpatutan dan boleh pakai dalam tempoh yang lama. Sangat berbaloi untuk dibeli dan dipakai.

Neutrogena’s Rapid Wrinkle Repair Moisturizer mengandungi retinol dan asid hyaluronik untuk kulit. Ia meminimumkan tanda-tanda penuaan yang kelihatan.

Krim Malam Murad Retinol Youth Renewal adalah pilihan terbaik. Ia membantu menyokong proses penyembuhan semula jadi kulit. Gunakan secara konsisten untuk hasil yang terbaik.

The Dewy Skin Cream ini diilhamkan oleh juru solek artist Mario Dedivanovic yang menampilkan beras ungu Jepun (dengan warna lavender), campuran alga Okinawan, dan asid hyaluronik untuk kulit gebu dengan fungsi penghidratan.

Bahan pelembap termasuk shea butter, gliserin, dan antioksidan semuanya bekerjasama di dalam krim La Roche-Posay Toleriane Ultra Night Face Moisturizer. Menawarkan penghidratan maksimum, sesuai juga untuk mereka yang memiliki kulit sensitif.

La Mer The Concentrate menampilkan formula berasaskan fermented kelp. Serum yang memenangi Anugerah Kecantikan Terbaik 2019 ini menghaluskan kulit anda dalam masa yang singkat.

Cetaphil’s Daily Hydrating Lotion mengandungi asid hyaluronik, ramuan impian bagi sesiapa yang mempunyai kulit kering. Senang dicari dan boleh dibeli di drugstore.

Clarins Multi-Active Jour mengatasi garis halus dan kusam, berkat antioksidan yang kuat. Krim mewah adalah jawapan yang tepat untuk malam yang panjang, bebas dari pencemaran dan tekanan.

Pelembap gel Garnier di bawah RM30 ia meresap mudah ke dalam lapisan kulit wajah. Ia menjadikan kulit anda kelihatan segar dan berseri. Pembelian berbaloi untuk pemula yang mempuyai masalah kulit wajah.

Produk ini adalah pilihan yang bagus untuk jenis kulit sensitif, berkat formula pewangi oatmeal koloid yang bebas wangian. Ia boleh didapati di kebanyakan drugstore.

Mencari cara mewah untuk menghidrat kulit anda? Losen lembut pelembap ringan La Mer yang sejuk dan segar ini menghidrat kulit anda agar kulit wajah sentiasa lembap dan gebu.

HIJABISTA: Perawatan kulit wajah seelok-eloknya dimulakan seawal mungkin. Lebih cepat kita mulakan perawatan kulit wajah, lebih elok kulit wajah kita untuk jangka masa panjang.

Sumber kredit: Top image: Photo by Nika Akin from Pexels


13 ‘Makeup Base’ Yang Boleh Dicuba, Wanita Ini Kongsi Rahsia Miliki Kulit Bebas Cela & Solekan Tahan Lama

Setiap kali keluar rumah, pasti anda akan mengenakan solekan pada wajah agar wajah tampak lebih berseri dan bermaya. Antara perkara yang penting sebelum mula bersolek adalah memakai makeup base. Makeup base berfungsi sebagai penutup pori wajah dan buat wajah tampak mulus. Malah, solekan juga akan kekal lebih lama.

Anda tentu bingung dan keliru untuk memilih makeup base yang sesuai dengan kulit wajah anda kan? Kini anda tidak perlu runsing untuk memilih makeup base yang sesuai kerana wanita bernama Azreena Azmi ini telah berkongsi 13 jenis makeup base dengan fungsi yang berbeza mengikut keperluan kulit masing-masing. Semua ini boleh didapati di drug stores berhampiran anda.

Kali ni makeup base pula. Mostly makeup base yang jual kat Watsons or any drug stores semuanya ada fungsi yang sama iaitu tutup pores dan bagi nampak halus. Susah nak cari yang boleh bagi mekap lasting, ada satu dua produk ja. Tapi jangan risau, ampa boleh pakai 2 jenis makeup base kat muka.

Semua ena letak standard 16 jam. Sebab memang semua produk depa letak ‘setengah hari’ tahan. Ada yang kurang daripada itu bergantung pada kulit masing-masing.

First, pakai yang bagi lasting. Second, makeup base yang boleh tutup pores, sapu kat kawasan yang big pores ja.

Kalau untuk kulit kering ada satu dua produk jugak. Sebab kat drug stores tak dak juai yang oil-based. Sebab oil-based ni sesuai untuk dry skin. Macam argan oil or any oil. Actually bio-oil pon boleh buat makeup base. Haaaaa. Tapi untuk kulit kering je la. Yang berminyak tu jangan gatai pi pakai. Nanti lagi nampak berminyak, boleh goreng teloq. Hahahaha

Kalau pores terlalu besaq macam iols memang tak boleh buat apa nak bagi nampak licin. I’m so sorry. Memang akan nampak.

Makeup base ni hampa nak pakai dia saja pon boleh, nak pakai before pondesen pon boleh. Ikut la mana satu hampa mau. Janji hampa hepy. Muahahaha.

So macam biasa harga yang display semuanya NORMAL PRICE kat WATSONS.

Mesti ramai tertanya-tanya fungsi blur cream ni. Hahaha. Ni pakai last sekali lepas sunblock ataupun step pertama sebelum apply makeup. Boleh dijadikan makeup base atau pakai dia saja. Fungsi dia untuk tutup pores dan bagi effect muka nampak sihat dan bermaya dan berseri.

Ni fav ena, dah 4 botoi pakai rasanya.
Ena pakai yang ni sahaja, lepas tu apply baby powder ja. Dia bagi effect glowing, muka nampak pinkish sebab warna cream dia pink lembut. Tapi tak berminyak pun, sesuai untuk depa yang keja bawah aircond. Sebab yang ni bagi kulit lembab.

Untuk oily skin boleh nak pakai, tapi tak tahan lama. After apply yang ni better pakai loose powder untuk tahan lebih lama.

Texture: light cream (tak heavy)
Tahap lasting: 6 jam (bila lebih dari tu kulit ena mula keluaq minyak ?)
Sesuai untuk all skin types terutamanya dry skin
Tak clogged pores
Dalam masa yang sama boleh merawat kulit untuk tona lebih sekata.
Sesuai untuk mereka yang nak kulit ala-ala kpop walaupun muka tak berapa kpop. Hurmm boleh la tuuu.

ONLY AT WATSONS (EXCLUSIVE BY WATSONS)

Harga: RM52.90

Haaa yang ni untuk sapa yang suka muka nampak merelit papp papp. Berkilat bagaikan batu permata kat cincin.

Iols suka yang macam ni. Nak buat makeup nampak glowing mowing.

Bukan untuk tutup pores. Dia lebih kepada lembabkan kulit. Kalau ada pro makeup kat sini boleh perasan texture dia macam becca backlight priming filter. Cepat absorb. Cepat kering bila apply.

Texture: liquid
Boleh clogged pores sbbkan dia punya shimmer, so kena buat deep cleansing
Tahap lasting: 16 jam
Sesuai untuk all skin types terutamanya dry skin

ONLY AT WATSONS (EXCLUSIVE BY WATSONS)

Harga: RM89.00

Yang ni pun ena pakai bila nak buat heavy makeup, or nak attend any function. Sebab ena ada big pores and kulit shining-shining. So, sesuai untuk mereka yang nak makeup nampak matte (kering, no kilat-kilat) . Boleh cover pores. Boleh buat makeup tahan juga. Setakat ni pakai memang puas hati ?

Texture: liquid balm (ala macam balm gamat tu, ha macam tu la texture dia cuma dia cayaq sikit ?)
Tahap lasting: 16hours (lama-lama pakai mekap buat apa? Bagi jerawat berkampung kat muka ada la)
Boleh clogged pores. So kena buat deep cleanse.
Sesuai untuk normal to oily skin.

Harga: RM69.90

Sesuai untuk mereka yang suka effect cerah. Sebab lepas pakai muka nampak instant cerah (berseri) buat kulit nampak smooth. Boleh cover pores. Kesemua makeup base brand Revlon ni ada fungsi yang sama.

Texture: light balm
Tahap lasting: 16hours
Boleh clogged pores.
Sesuai untuk all skin types

Harga: RM69.90

Untuk yang suka makeup light-light, sebab dia ringan. Ada SPF40. Makeup lasting 24 hours tapi dia tak boleh tutup pores. Heee.

Texture: liquid
Tahap lasting: 24jam kau hadooo??
Tak clogged pores. Tapi pakai lama-lama boleh clogged
Sesuai untuk all skin types

Harga: RM69.90

Ni ramai orang tau kan. Femes jugak kat luaq negara. Dia tak kering. Boleh cover pores. Buat kulit nampak halus mulus bak kulit bayi. Breathable (kulit masih boleh bernafas), shine-free (tak bagi muka nampak berkilat) and dia ada cherry extracts yang bagus untuk antioxidants (perlindungan dari pencemaran udara)

Texture: liquid balm (light, weightless)
Tahap lasting: 16jam
Tak clogged pores. Sama jugak kalau pakai lama-lama boleh clogged. Muahahahahaha.
Sesuai untuk all skin types

Harga: RM29.90

Ni produk baru keluaq ja tahun lepas. Hehehe. Dia serap minyak dgn baik. Boleh cover pores. Tak mengeringkan kulit dan tak membuat makeup nampak cakey. So sesuai la untuk all skin types.

Texture: liquid
Tahap lasting: lama jugak la, dalam 16 jam jugak la. Standard la bro. Hahahaha
Sesuai untuk semua jenis kulit tambah-tambah kulit yang berminyak

Harga: RM52.90

Macam biasa, buatkan kulit nampak halus mulus dan cover pores.

Texture: balm
Tahap lasting: 16hours
Sesuai untuk semua jenis kulit

Harga: RM63.90

Yang ni sama ja fungsi dia macam mak dia (base magique) cuma yang ni texture dia lebih pekat sikit. Dia sama macam Benefit Porefessional. Hehehehehehehe. Macam biasa, cover pores dan buat kulit nampak halus mulus.

Tahap lasting: 16hours
Sesuai untuk semua jenis kulit terutamanya oily skin.
Boleh clogged pores.

Harga: RM49.90

Yang ni bukan untuk cover pores. Dia lebih kepada makeup nampak glowing. Sebab dia ada sedikit shimmer. Dia punya tahap kelembapan berpanjangan sampai malam. So sesuai untuk dry skin.

Texture: liquid
Tahap lasting: 16 hours

Harga: RM63.90

Iols berkenan pulak yang ni. Sebab dia ada banyak fungsi dalam satu tube kecil ni. Boleh control oil, cover pores, siap boleh serap lebihan minyak kat muka. Patut ramai orang beli. Huhuhu. Boleh instant bright lagi. Bagi kulit nampak cerah berseri.

Texture: cream (oil-free)
Tahap lasting: 24 jam ?
Sesuai untuk all skin types terutamanya oily skin
Tak clogged pores.

Harga: RM39.90

Ni produk baru je, siap ada cc lagi (color corrector, sesuai untuk pale skin, muka yang pucat lesu tak bermaya) instant brightening effect. Boleh improve skin complexion. Yang ni dia pink base. Macam biasa boleh cover pores jugak, kurang berminyak.

Texture: cream (non-oily)
Tahap lasting: 16jam
Sesuai untuk all skin types
Tak clogged pores

Harga: RM47.00

Yang ni ketiga-tiganya ada fungsi yang sama iaitu boleh mencerahkan kulit. Glowing mowing. Ni antara best selling dalam watsons sebab chinese suka beli. Kulit depa cerah gebu elok la pakai hat ni. Nak kulit ala-ala kpop la katakan boleh la cuba yang ni. Different dia yang peach tu ada SPF30 dan bau peach. Milk pula ada skin care effect, which is boleh mencerahkan kulit. Banana pula ada bau pishangggg.

Texture: light cream (oily sikit je, sbb dia tak bagi kering kulit)
Tahap lasting: 10 hours
Sesuai duduk bawah aircond sebab dia tak kering
Sesuai untuk all skin types terutamanya dry skin.

Harga: RM49.59 (satu, bukan tiga-tiga tu tau)


Scarf Ring & Gelang Getah Antara Aksesori Satu Lilit Hijab Tanpa Pin, Pilihan Yang Pratikal Untuk Stail Di Hari Raya.

Gadis yang berhijab kini memang kebanyakkannya amat mementingkan gaya dan penampilan yang pasti nampak stailo. Ada juga antara mereka mementingkan kepantasan demi masa dan keselesaan.

Gaya tudung satu lilit satu pin adalah cara mereka yang pentingkan masa dan gerak langkah yang pantas. Lantas wujug tudung instant yang tidak perlu masa yang panjang untuk melilit tudung.

Video berdurai 1 minit tutorial gaya Didiyana Ehsan dengan tudung instant dari dUCk Scarves:


Penampilan Dah Cantik Tapi Sayang Ketiak Berbau, Ini Tip Kalau Nak Kekal Berbau Wangi

Dari jauh lagi sudah dapat menghidu bau badan seseorang. Seakan tak kena apabila penampilan menarik tapi bau badan ‘pekat menyengit’. Keadaan menjadi bertambah ‘haru’ apabila situasi ini berlaku di ruang tertutup seperti dalam kenderaan awam, lif, ruang menunggu atau kedai makan berhawa dingin. Ia pasti menimbulkan rasa tidak selesa, ‘sesak nafas’ dan mual.

Tetapi tahukah anda, terdapat beberapa cara untuk menghilangkan bau badan atau bau ketiak. Usaha kena ada. Jangan biarkan masalah ini terus berlarutan kerana ia boleh menyebabkan kawan-kawan menjauhkan diri.

NAK KEKAL BAU WANGI?

Bila ada bau badan atau bau ketiak tu mesti buatkan kita rasa down, malu and moody sepanjang hari la walaupun dah pakai deodorant. Ni haa Auntie Rina kongsi petua orang dulu dulu nak hilangkan bau badan. Meh tolong kawan-kawan yang ada masalah ni tau! Jangan biarkan dia sensorang. Jom cuba!


Singkirkan Parut Jerawat Lama Di Wajah Dengan 7 Cara Alami. Confirm Berkesan!

Jerawat adalah satu satu masalah pada kulit wajah yang boleh buat kita tak senang duduk. Tanpa kita sedar, tangan akan gatal mengusik jerawat berkenaan hingga menyebabkan meninggalkan kesan parut yang sukar untuk dihilangkan segera.

Pelbagai cara dilakukan dan semuanya bergantung pada cepat atau tidak proses yang dilakukan. Selain menggunakan cara seperti sapuan minyak atau krim tertentu untuk menghilangkan parut jerawat, kita juga boleh cuba kaedah secara alami.

Usah risau kerana kaedah ini lebih selamat dan diyakini tidak memudharatkan kulit wajah.

Sediakan dua batang kulit kayu manis dan segenggam bedak sejuk. Tumbuk kulit kayu manis sampai jadi serbuk halus. Kemudian, campurkan serbuk kayu manis itu dengan bedak sejuk dan tambah sedikit air. Apabila sudah siap, lumurkan pada parut di muka. Buat sekerap yang mungkin, dan kelamaan parut akan pudar dan hilang. Ini juga sesuai untuk hilangkan bintik hitam pada muka anda.

Sebenarnya lidah buaya memang sukar untuk dicari tetapi ia mudah ditanam. Lidah buaya boleh membantu menghilangkan parut jerawat dengan mengambil lendirnya yang telah kita belah. Sapukan sapukan lendir dain itu pada parut. Buat tiga kali seminggu dan parut akan hilang.

Cara paling senang guna bahan dapur ini. Ambil sikit asam jawa, kemudian campurkan dengan sedikit air. Pastikan jangan terlalu pekat. Sapukan campuran itu pada tempat yang berparut. Biarkan sampai kering. Sebaiknya buat pada waktu malam sebelum tidur. Insya-Allah, kelamaan nanti parut akan pudar dan hilang.

Madu juga banyak khasiatnya dan salah satu hilangkan parut jerawat. Ambil sikit madu dan campurkan sikit dengan bedak sejuk. Tekapkan bedak tersebut pada tempat yang ada kesan jerawat. Lakukan sekurang-kurangnya 2 hari sekali.

Bahan ini agak mudaj diperolehi dan ia juga mrah. Caranya dengan meletakkan timun pada pengisar dan tapiskan airnya. Tempelkan hampas timun pada muka. Biar dalam setengah jam dan cuci bersih dengan air suam.

Cara lain adalah dengan menggunakan daun sendduduk. Rendam beberapa helai daun senduduk, sedikit cekur dan segenggam beras. Kemudian giling hingga lumat. Sapukan pada parut muka 2 kali seminggu.

Sirih muda bukan hanya untuk dibuat hantaran perkahwinan tetapi juga berupaya hilangkan parut jerawat. Tumbuk beberapa helai daun sirih muda. Tempelkan pada muka terutama pada bekas jerawat. Dah kering, cuci muka dengan air bersih. Cuba amalkan 3 kali seminggu.


Penampilan Khas Tiga Selebriti Kesayangan Ini Berhijab, Ramai Yang Puji.

Tiga selebriti kesayangan ramai ini, sering menjadi ikutan apabila mereka mengayakan pakaian dan berkongsi penampilan di media sosial. Penampilan istimewa Scha Al Yahya, Farah Nabila dan Siti Saleha dalam Koleksi Hanami Raya Haji 2020 ramai netizen memuji kecantikan semulajadi mereka.

Hanami, salah satu peneraju kepada fesyen tudung sedia pakai (instant)  telah melancarkan Koleksi Raya Haji 2020 yang dinamakan sebagai HANAMI RAYA HAJI 2020 di laman sesawang mereka yang baru diperbaharui. Edisi Aidiladhda tahun ini dihasilkan dalam kuantiti yang terhad untuk mengekalkan eksklusif dan diinspirasikan daripada lukisan ﬂora.

Gaya dan penampilannya tidak pernah gagal walaupun suai padan ringkas shirt dan denim, Scha kelihatan sungguh anggun apabila mengayakan tudung sedia pakai dari Hanami yang ternyata mempunyai suntikan semangat untuk pengikutnya untuk berhijab. Peningkatan permintaan terhadap selendang dan tudung sedia pakai dipasaran yang bercorak ﬂora dalam beberapa tahun ini, rekaan koleksi Hanami Aidiladha tahun ini direka khusus untuk mengembalikan corak bunga-bungaan  kepada fesyen moden. Idea disebalik Hanami Raya Haji tahun 2020  ini juga disebabkan ramai orang meminati rekaan yang bermotifkan ﬂora.

Koleksi ini diinpirasikan oleh pasukan rekaan Hanami  yang mendapati rekaan tradisional yang bermotifkan ﬂora ditambah dengan sentuhan moden menjadi trend pada masa kini.Sesuai dengan penampilan segar Farah Nabila yang bakal menimang cahaya mata. ‘Mom to be’ mengayakan tudung sarung Hanami yang memudahkan ibu muda menyarungnya dan mudah untuk anda yang menyusukan anak kerana tudung sarung ini mempunyai ciri-ciri breast feed friendly.

Heroin drama bersiri 7 Hari Mencintaimu ini tetap denga kelasnya tersendiri. Memegang watak utama dan sebagai ibu bekerjaya di dalam drama bersiri itu, ternyata personaliti seorang peguam terserlah. Edisi Hanami Lebaran tahun ini seterusnya menjadi stail Hanami tanpa menghilangkan estetatik pemakaian tudung itu sendiri dan seterusnya ia menjadi koleksi yang amat disukai. Ia direka khas untuk dipadankan dengan wanita moden dan juga wanita berciri tradisional.

Umum ketahui tiga selebriti ini belum lagi berhijab, menjadi tanda tanya pada peminat mereka mengapa pihak Hanami berminat untuk mengentengahkan mereka berbanding selebriti yang terlah berhijab.

Meletakkan 100 peratus kepercayaan pada agenci Nexcapture mengenai konsep dan penampilan khas tiga selebriti ini. “Penampilan khas ini bukan sahaja satu strategi pemasaran, tetapi memberi kelainan dan menyuntik semangat pengikut mereka untuk berhijab” kata Akmal perunding penjenamaan Hanami.

Katanya lagi ” Sekiranya Hanami mengambil selebriti bertudung, mungkin mereka sudah ada jenama yang tersendiri berbanding tiga selebriti ini.” Manakala penerimaan tiga selebriti ini disambut baik lamaran dari kesemua pihak. Ternyata impak strategi ini berjaya apabila suntiian segar penjenamaan semula dengan kerjasama tiga selebriti ini.

“Beberapa selebriti tempatan dan rakan-rakan media turut bersama mengaktifkan jenama ini secara dalam talian serentak pada hari ini, 9 July 2020 jam 8PM seluruh negara!” celah Ian Yusuf salah seorang yang bertanggungjawab mengatur strategi pemasaran jenama ini.

Nexcapture dan dinaung oleh Akmal Mohd  dan Ian Yusof sentiasa memberi suntikan yang berlainan pada setiap kempen penjenamaan Hanami. Menolak segala tanggapan tipikal mengenai rekaan tudung sarung ini hanya sesuai untuk mereka yang berusia seperti mak-mak, dengan menampilkan tiga selebriti muda ini tren tudung sarung kembali menerajui pasaran hijab.

Pasukan rekaan  Hanami telah mereka rekaan edisi Hanami Lebaran tahun ini seterusnya menjadi stail Hanami tanpa menghilangkan estetatik pemakaian tudung itu sendiri dan seterusnya ia menjadi koleksi yang amat disukai. Ia direka khas untuk dipadankan dengan wanita moden dan juga wanita berciri tradisional.


Tiada Lagi Baju Seksi Tapi Shima Teringin Kini Selesa Sarung Jubah, Tudung Labuh & Niaga Nasi Campur

Suatu ketika dulu nama pennyanyi ini cukup popular di kalangan peminat terutama bergenre rock. Siapa tak mengkagumi suara lantang yang cukup memukau ditambah dengan penampilan sedikit seksi menjadikan Ku Nazhatul Shima Ku Kamarazzaman, mempunyai peminat tersendiri. Tapi itu imej 31 tahun dulu dan kini penampilan Shima cukup berbeza. Tanpa pakaian seksi sebaliknya menyarung busana longgar  dengan tudung labuh serta tanpa sebarang solekan mantap menjadikan penampilan Shima hampir tidak dikenali.

Dia yang sudah bertudung hampir setahun lalu menganggap penghijrahannya adalah satu hidayah dari Allah yang sangat bermakna buat dirinya.

Shima yang mula berhijrah sepenuhnya sebaik mendapat peluang ke mengerjakan umrah setahun lalu. Menurutnya sebelum itu dia memang sudah lama berniat untuk bertudung dan kalau dapat jejakkan kaki ke Tanah Suci akan terus berhijab.

“Keinginan nak bertudung dah lama saya simpan. Dan apabila dapat panggilan dari  seorang kawan mengatakan saya terpilih untuk mengerjakan umrah, saya hampir tak percaya.

“Jadi sejak dapat panggilan itu dan hari pertama pergi airpot saya dah berhijab. Terus tak bukak tudung sampailah sekarang. Dah setahun jugalah penghijrahan ini,” ungkap Shima.

Malah sebaik memgambil keputusan berhijab, Shima juga terus menjual baju seksi miliknya dan menukar penampilannya dengan jubah serta tudung labuh.

Dia yang sudah 31 tahun dalam bidang seni ini juga berkata sejak menyertai Gegar Vaganza musim pertama, tidak banyak menerima sebarang pertunjukan.

“Lepas GV memang sunyi sepi. Saya pun pelik kenapa jadi begitu. Padahal rakan-rakan lain sibuk terima undangan buat petunjukan.

“Saya tak tahu sebabnya tapi untuk menampung hidup sekarang, saya ambik keputusan berniaga nasi campur dengan suami.

“Sejak dulu memang saya suka memasak. Ramai kawan-kawan tanya bila nak buka kedai tapi masa itu tidak terfikiir dan hanya cakap ‘nantilah’.

“Dan setelah berbincang dengan suami, kami setuju untuk berniaga kecik-kecilan dan saya cuba realisasikan kebolehan saya memasak dulu dengan membuka gerai nasi campur.

“Alhamdulillah sambutan diterima amat menggalakkan. Saya berniaga nasi campur ni setiap hari kecuali Ahad tutup. Saya seronok dengan aktiviti yang dilakukan sekarang ini walaupun tetap ada rasa rindu untuk menyanyi,” tambahnya yang mula menyanyi sejak berusia 12 tahun.

Ketika diawal pembabitannya, Shima banyak menyanyi di kelab malam dan juga pub sebelum ditawarkan jadi artis syarikat rakaman bersama band The Boys.

Sepanjang tempoh 31 tahun itu pelbagai dugaan dihadapi dalam bidang hiburan ini. Jadi kalau mahu layan apa orang nak cakap memang boleh menyebabkan jiwa tak tenteram dan boleh jadi gila.

“Sebaiknya baik saya fikir kehidupan kita di masa depan, macam mana nak terus kehidupan. Ramai yang tanya bila nak buat ‘comeback’. Saya jawab nak ‘comeback’ apa sebab saya memang ada di sini.

“Cuma jarang menyanyi. Mana tahu rezeki satu hari nanti ada yang tawarkan nak buat single, insyaallah,” ceritanya lagi yang turut memberitahu ada mempunyai masalah kesihatan iaitu slip disc dan memerlukan dia untuk terus menerima rawatan dan makan ubat-ubatan.

Malah melalui rezeki berniaga nasi campur di Warong Teringin by Shima ini jugalah sebagai penyambung rezeki bagi menampung kehidupan dia dan suami serta perbelanjaan untuk ubat-ubatannya setiap bulan.


Berteknologi Tinggi, Tahan Lasak Dan Tak Mudah Koyak, Hijabi Tak Perlu Ragu-Ragu Untuk Kekal Fit

Bersenam mungkin ada dalam senarai tugasan semua orang tahun ini. Dengan begitu banyak akaun kecergasan di media sosial, tidak hairanlah wanita berbondong-bondong ke gim untuk memahat lengan, perut atau kaki yang sempurna. Bagi kebanyakan daripada kita wanita Islam, itu juga termasuk membina almari pakaian pakaian senaman yang “sesuai”. Sebagai seorang hijabi, anda benar-benar bergelut dalam untuk mengayakan pakaian yang sesuai.

Dan walaupun sudah pasti ada potongan mesra hijab di luar sana, masalahnya ialah mengetahui di mana hendak mencari supaya anda tidak menghabiskan berjam-jam di komputer menatal melalui halaman pilihan hanya untuk mencari 1 atau 2 helai yang anda tidak pasti akan sesuai dengan baik. Atau lompat kedai dari peruncit ke peruncit dan menyelongkar rak di rak lalu kecewa.

Sesetengah jenama Muslim kini turut menawarkan pakaian aktif yang bergaya dan sederhana daripada tudung sporty kepada pakaian sukan dan banyak lagi, yang memberikan kami wanita Islam konservatif lebih banyak pilihan dan, oleh itu, lebih banyak motivasi untuk benar-benar mendaftar untuk keahlian gim yang telah anda tangguhkan.

Berikut adalah beberapa tempat yang hampir selalu menjamin kejayaan dalam mencari peralatan senaman yang mesra Muslim, sama ada anda memakai tudung atau tidak. Bergantung pada belanjawan dan sejauh mana komitmen anda untuk membiasakan diri bersenam, jenama ini menawarkan pelbagai pilihan bergaya untuk pakaian aktif yang kelihatan comel sambil tetap sederhana yang pastinya tahan lasak!

Jenama tudung kegilaan hijabi yang punyai pengikutnya tersendiri, telah mencipta pengubah permainan untuk atlet wanita Muslim, tudung prestasi berteknologi tinggi. Apa yang membezakan tudung ini daripada yang lain ialah ia mesra teknologi, bermakna ia mempunyai lubang telinga yang memberikan lebih kebolehcapaian dan keselesaan untuk fon telinga, kepingan bluetooth, alat pendengaran, cermin mata hitam dan banyak lagi.

Bukan sekadar yang berteknologi tinggi, malah kudos pada grup kumpulan dUCk telah menghasilkan set pakaian bersenam yang memudahkan hijabi kekal aktif. LIhat sahaja pilihan fabriknya yang mempunyai keselesaan sepanjang melakukan aktiviti senaman.

Jenama Nike cenderung menjadi kegemaran ramai apabila membeli-belah untuk pakaian senaman yang sederhana. Tidak kira musim, Nike mempunyai stok dari kemeja-t lengan panjang, baju peluh dan hoodie. Menariknya lagi, apabila Nike mengeluarkan Nike Pro Hijab, menjadi jenama utama pertama mencipta tudung untuk atlet wanita Muslim. Dengan mencipta karya ini, Nike dapat menangkap seluruh pasaran hijabi yang bosan membeli dua helai tudung, atau berurusan dengan tudung yang sentiasa bergerak di gim.

Mereka juga mengeluarkan Nike Pro Hijab 2.0, yang diperbuat daripada jaringan penyerap peluh yang memberikan lebih pernafasan. Tali dalaman baharu membantu mengelakkan gelinciran lebih daripada versi pertama. Dengan tudung ini, anda tidak perlu risau tentang separuh daripada rambut anda terdedah pada bahagian tengah mencangkung dengan lif dumbbell berat di bahu anda. Fuh lega!

Adidas juga mempunyai bahagian yang hebat untuk gim. Jika anda boleh mencari kedai kilang Adidas berhampiran, maka anda bertuah. Mereka biasanya membawa barangan sederhana sepanjang tahun dan dengan diskaun hebat. Adidas juga memulakan rangkaian hijab, tetapi ia hanya tersedia untuk dijual di laman web Emiriah Arab Bersatu dan Afrika Selatan pada awalnya dahulu, tetapi lebih mudah boleh borong di atas talian sahaja. Anda akan terkejut dengan potongan unik lagi hebat dan bergaya yang anda temui yang menyemak semua kotak yang sesuai untuk peralatan mesra hijab, seperti Hoodie Originals Wanita ini. Jika anda peminat adidas, terdapat juga beberapa lagi pakaian yang akan menambah keselesaan, gaya dan liputan yang terjamin pada senaman anda.

Jika Puma lebih menggembirakan anda, mereka juga mempunyai cawangan yang menawarkan barangan sederhana sepanjang tahun. Anda boleh mendapatkan bahagian atas yang longgar, labuh dan bahagian bawah longgar di peruncit ini. Baju sejuk dan baju atas yang memanjang adalah penyelamat kerana apabila ia cukup panjang dan longgar, anda boleh melepaskan diri dengan memakai sepasang legging kegemaran yang anda simpan di dalam laci di bawah. Puma mempunyai pelbagai baju sejuk panjang dan seluar olahraga longgar dalam gaya, warna dan padanan yang berbeza.

Under Armour ialah satu lagi tempat kegemaran hijabi untuk membeli-belah pakaian aktif. Tidak seperti banyak jenama lain yang pilihan seluar sukannya terhad kepada sama ada bingkap ketat kulit atau jogger kapas yang tidak dimaksudkan untuk bersenam, Under Armour benar-benar berjaya dalam menawarkan pelbagai pilihan. Anda boleh mendapatkan bahagian bawah longgar yang ringan, bernafas dengan fabrik yang menyerap peluh dan cepat kering serta selesa untuk bersenam.

PINK sentiasa menjadi pemenang dengan seluar yoga terkenal mereka dan baju-t lengan panjang dan baju sejuk longgar. Beberapa bahagian leher u, pullover dan bahagian atas lengan panjang mereka ringan dan mempunyai saiz yang besar serta rasa yang sangat lembut, yang menjadikannya pilihan yang comel dan selesa untuk gim dan pakaian harian. Terdapat lebih banyak pilihan mampu milik, dan kadangkala anda boleh menemui jenama seperti Nikes, Adidas, Puma, Pink dsb. di tempat lain dengan harga yang lebih murah.

Modanisa ialah platform fesyen Turki di mana anda boleh menemui semua dari jumpsuit, gaun, hingga ya, pakaian aktif. Anda tidak perlu risau tentang belahan tinggi pada pakaian, seluar berpeluk kelangkang, atau pakaian peluh ketat kulit semasa membeli-belah dengan mereka. Kebanyakan set baju sukan yang anda temui di peruncit lain mempunyai bahagian atas yang terlalu pendek dan bahagian bawah yang terlalu ketat untuk dipakai ke gim. Dan sudah berlalu hari-hari apabila melapis dengan kamisol panjang sebenarnya dianggap comel. Tetapi Modanisa membawakan anda beberapa pakaian sukan yang sangat bergaya untuk ditambahkan pada almari pakaian anda.

H&M ialah salah satu kegemaran rakyat Malaysia untuk pakaian sederhana secara umum dan sebab itu jenama ini sudah bertahan selama 10 tahun di Malaysia. Membeli-belah di sana selalunya mudah, dan anda cenderung untuk mencari terlalu banyak pakaian mesra hijab bergaya yang sangat disukai. Tidak hairanlah koleksi pakaian sukan mereka juga menawarkan pilihan yang sederhana. Di H&M, anda akan menjumpai beberapa helaian yang labuh sesuai untuk senaman yang baik atau malah kelihatan sporty apabila keluar. Mereka juga menawarkan pembelian dalam talian dengan tawaran menarik dan hebat untuk anda ahli kelab H&M.

Tidak kira bajet anda, terdapat tempat yang pasti untuk mencari pakaian senaman yang comel dan sederhana. Jenama ini sudah pasti memudahkan anda untuk bersiap sedia ke gim apabila anda biasanya akan berputus asa dan memilih untuk bersenam di rumah, jika tidak menemui apa-apa yang sesuai untuk dipakai. Terutamanya jika anda seorang yang ingin pergi ke gim setiap hari, atau bersenam sekurang-kurangnya beberapa kali seminggu, mempunyai lebih banyak pilihan untuk menambah koleksi gim anda adalah satu kemestian. Ia menjimatkan anda daripada perlu menjalankan mesin basuh anda untuk hanya beberapa helai pakaian berpeluh setiap hari.

Petua lain semasa membeli-belah untuk peralatan senaman ialah, bergantung pada kesesuaian dan gaya, anda juga boleh melarikan diri dengan menaikkan satu atau dua saiz untuk mendapatkan liputan tambahan dan rupa bersaiz besar tanpa kelihatan pelik. Jadi, itu adalah pilihan jika anda menjumpai helaian yang anda suka tetapi saiznya tidak cukup panjang atau sederhana. Dan apabila ragu-ragu, ikat baju peluh di pinggang anda!

Memperkenalkan MOROTAI, jenama pakaian sukan Jerman yang membangkitkan semangat juang anda. MOROTAI, jenama pakaian sukan Jerman yang terkenal di peringkat antarabangsa, secara rasminya dilancarkan di Malaysia. Berasal dari Birkenfeld, Jerman, MOROTAI dinamakan sempena sebuah pulau di Indonesia.

Tertarik dengan kisah ini, pengasas MOROTAI, Rafy Ahmed mahu menyalurkan sejarah perang ini ke dalam falsafah jenama itu, bagi membangkitkan semangat juang dan potensi di dalam diri setiap orang, tanpa mengira apa motivasi mereka.

“Selepas menyaksikan kelahiran dan pertumbuhan jenama ini dari permulaannya, saya sememangnya meminati reka bentuknya yang unik, kemas dan berbagai fungsi. Inilah kualiti yang menjadikan MOROTAI suatu jenama yang istimewa. MOROTAI boleh menjadi penyelesaian kepada permintaan tinggi terhadap pakaian sukan yang versatil di dalam pasaran Asian,” kata Ketua Pegawai Eksekutif MOROTAI Asia, Idris Khan yang juga Rakan Serantau dan Duta jenama MOROTAI.

Sebagai sebuah jenama sukan yang menggabungkan gaya dan kualiti dengan fungsi yang maksimum, MOROTAI menyasar untuk memudahkan kehidupan para atlet menerusi penggunaan teknologi pintar berinovatif. Portfolio produk jenama itu menawarkan pelbagai rangkaian koleksi yang sesuai dengan kepelbagaian kehidupan harian. Ini termasuklah pakaian sukan pelbagai fungsi yang berinovasi dan berprestasi tinggi daripada koleksi Engineered; pakaian pengembaraan yang lembut, ringan dan selesa dalam koleksi Sakura Travel; pakaian renang yang anggun dan sempurna mengikut potongan badan daripada koleksi Lake Constance; dan koleksi MOROTAI Youth yang menarik minat demografi lebih muda. MOROTAI juga akan mengeluarkan koleksi pakaian sukan sopan terbaharu mereka untuk pasaran Asia yang mengutamakan nilai ketimuran.


Padam Foto Seksi Di IG, Ratu Balqis Kini Berhijab Lepas Mimpi Aneh Selama 3 Hari

Hidayah datang melalui mimpi, penyanyi, Ratu Balqis mengambil keputusan untuk berhijab dan lebih mendekatkan diri kepada Tuhan selepas mengalami mimpi aneh yang sama selama tiga hari berturut-turut.

Enggan menganggap ia sebagai mimpi buruk, bekas peserta program realiti, Mentor Milenia 2017 itu bagaimanapun mengakui ia memberi kesan yang sangat mendalam kepada dirinya.

“Saya didatangi mimpi sama selama tiga hari berturut-turut, tetapi bukanlah mimpi menakutkan. Saya bermimpi ada sesuatu yang mahu disampaikan, seolah-olah Tuhan memberi petunjuk pada saya.

“Jujurnya, saya alami mimpi hingga saya sedih dan tertekan. Saya jadi putus asa dengan diri sendiri, apatah lagi memikirkan berjauhan dengan anak. Mimpi yang hadir seperti bersangkut paut dengan apa yang pernah berlaku dalam hidup saya.

“Jadi, Umi menasihatkan saya supaya tidak meninggalkan solat, belajar menutup aurat dan mendekatkan diri pada Allah kerana benda tak elok ini susah nak lekat apabila sentiasa dalam wuduk,

“Daripada saya melakukan kerja mengarut, saya putuskan belajar solat dan mendekat dirikan dengan Allah,” jelas Balqis,22.

Balqis bagaimanapun menjelaskan bahawa dirinya bukanlah berhijrah sepenuhnya sebaliknya masih dalam proses pembelajaran.

“Saya tak berani kata berhijab terus kerana saya masih dalam tempoh belajar. Semoga hati saya kuat untuk terus istiqamah, jadi saya minta semua mendoakan baik-baik untuk saya.

“Saya lebih tenang selepas berhijab. Tak kisah apa sahaja dugaan dan masalah yang datang, saya percaya semuanya ada jalan penyelesaian. Saya hanya bertenang dan banyak mendekatkan diri dengan Allah. Apabila kita sentiasa dekat denganNya, apa yang kita rasa susah itu semuanya ada jalannya,” katanya.

Jelas Balqis, ini bukanlah pengakhiran dalam kariernya sebagai penyanyi namun pastinya dia akan tampil dengan lagu yang bersesuaian dengan imejnya yang terkini.

“InsyaAllah, saya akan kembali menyanyi, tetapi saya perlu mencari lagu yang bersesuaian dengan imej bertudung,” jelasnya yang turut merancang menghasilkan lagu buat anaknya, Hamka.


Tak Makan Nasi Sejak Tahun Lalu, Patutlah Zulin Aziz Ramping Macam Kerengga

Perkongsian dalam entri terkini di Instagram (IG) mengejutkan peminat kerana Zulin tampak begitu langsing dengan pinggang secekak.

Sebelum ini memang Zulin berusaha keras menurunkan berat badannya. Menurut Zulin atau nama sebenarnya Farah Azleenda Abdul Aziz dia mengalami susut berat badan sejak Perintah Kawalan Pergerakan (PKP) yang dilaksanakan Mac lalu.

"Saya tak makan nasi sejak tahun lalu. Ketika berbuka puasa, saya hanya menjamah buah kurma dan meneguk air.

"Beberapa minit kemudian barulah saya makan lauk-pauk. Sahur pula saya hanya makan pisang," katanya.

Tidak berahsia, Zulin mengaku mengamalkan sejenis minuman yang mana dirinya menjadi testimoni kepada produk berkenaan.

"Ketika mula mengambilnya, berat badan saya 85 kilogram. Selepas mengamalkannya, berat menyusut kepada 70 kilogram dan sekarang 60 kilogram," katanya.

Zulin menepis dakwaan tubuhnya menyusut kerana 'makan hati'.

"Saya buat semua ini untuk diri sendiri, bukan untuk sesiapa. Semuanya untuk kepuasan sendiri," katanya.

Sumber kredit: Instagram Zulin Aziz


Replika Al Quran Gergasi Daya Tarikan Antarabangsa ‘Terbaharu’, Kampung Pak Pungoh!

Tular di media sosial berkenaan sebuah replika Al-Quran bersaiz ‘Gergasi’ yang mempunyai tulisan ayat dari Surah Al-Israq, di bina oleh penduduk Kampung Pak Pungoh, Yala Thailand baru-baru ini.

Hijabista difahamkan, idea pembinaan replika gah setinggi 3.6 meter dan selebar 5.2 meter itu adalah cetusan dari imam masjid Pak Pungoh sendiri yang dikenali sebagai Marokhi Ahreeyu.

Menurut Marokhi, dia tidak pernah menyangka bahawa replika Al-Quran yang dibina itu bakal mendapat perhatian, hingga menjadi sorotan umat Islam di seluruh dunia.

“Alhamdulillah, idea ini diterima penduduk dan tidak disangka ia tular di seluruh dunia.

“Setiap hari dianggarkan 10,000 pengunjung dari dalam dan luar negara datang ke sini, ia masih berterusan hingga kini,” ujarnya lapor portal berita tempatan.

Sejak replika itu dibina pada Ramadhan lalu, Marokhi berkata lebih 100,000 pengunjung telah hadir ke kampung itu untuk menyaksikan sendiri keindahan replika Al-Quran berkenaan sambil menzahirkan rasa kagum dan bergambar bersama replika tersebut.

Jelasnya lagi, pengunjung yang hadir terdiri dari mereka yang datang dari Arab Saudi, Singapura, Brunei, Indonesia dan juga Malaysia.

Ketika ditanya bagaimana tercetusnya idea untuk membina replika berkenaan, ini respon yang diberikan oleh Marokhi.

“Kami mahu mencipta sesuatu yang unik, sesuatu yang luar biasa, jadi kami mengundi untuk membuat model Al-Quran.

“Kami mahu ia menjadi buku terbesar yang pernah dilihat orang. Kami mempunyai artis, tukang kayu dan tukang kaligrafi yang mahir,” katanya.

Tambahnya lagi, kos untuk merealisasikan replika berkenaan juga tidaklah begitu mahal. Hanya 6,000 bath bersamaan dengan RM 789 sahaja.

Replika berkenaan mengambil masa selama 22 hari untuk dibina, dimana 8 hari daripadanya lagi adalah khusus untuk menulis ayat-ayat suci Al-Quran yang ditulis oleh Muneerulhuk Maso yang mewarisi penulisan kaligrafi Islam daripada bapanya sejak kecil lagi.

“Saya minat menulis skrip al-Quran sejak kecil lagi. Saya juga pernah memenangi anugerah untuk seni khat saya,” ujarnya.

Jelas Muneerulhuk, dia berharap paparan itu dapat memberi inspirasi kepada anak muda lain untuk belajar membaca dan menulis skrip al-Quran.

Sekadar info, kerja-kerja pembinaan replika berkenaan hanya dilakukan oleh 30 pemuda kampung itu, secara bergotong-royong iaitu pada sebelah malam selepas solat terawih pada Ramadhan yang lalu.

Justeru, bagi melengkapkan kehadiran replika al-Quran itu, penduduk turut merancang membina replika Gua Hira dan Bukit Uhud bertujuan mengenang pengorbanan Nabi Muhammad SAW dalam mengembangkan Islam.


Tolak Air MANIS, Berais & Hanya Minum Air SUAM Lemon Rahsia Cantik & Kekal LANGSING Hanez Suraya

Pelakon tinggi lampai yang cantik ini memang sejak dulu begitu menjaga penampilannya. Bukan sahaja dari segi berpakaian, tetapi juga kecantikan diri serta kesihatan tubuh badan. Ramai yang begitu teruja melihat Hanez Suraya menjaga penampilan diri kekal langsing walaupun sudah mempunyai seorang cahaya mata. Rupanya pelakon yang kini tidak begitu aktif dalam dunia lakonan ini mengamalkan cara tradisional untuk kekal cantik.

Perkongsian di laman sosial instagramnya, Hanez Suraya sebelum itu ada bertanya follower jika ada yang berminat untuk tahu rahsia dia kekal langsing. Menurut Hanez sejak dulu dia tidak minum apa-apa air manis, air sejuk ataupun yang berais.

Selain itu, dia juga hanya amalkan minum air suam ataupun air suam yang dicampur dengan hirisan lemon. Malah jika dia makan di luar sekalipun, Hanez akan minta air suam yang diletakkan hirisan lemon di dalamnya.

Seperti yang kita tahu kebaikan minum air masak/suam ini memang banyak khasiatnya. Selain memastikan tubuh kita cukup air, ia juga boleh mengelakkan kita terhindar dari pelbagai penyakit merbahaya. Insya-Allah.

Perkongsian rahsia kecantikan dan kekal langsing darinya ini mendapat reaksi positif dari followernya. Rata-rata mahu mencuba petua yang dikongsikan ini. Dan ada juga yang telah mencuba dan mengakui setelah diamalkan, badan terasa ringan.

Jadi kepada wanita di luar sana yang mahu cantik, kulit berseri juga mendapat badan yang lansing, boleh mencuba petua ini. Kalau boleh minum 8 gelas sehari dan pastikan kita mendapat rehat yang mencukupi.


Cara Pilih Tote Bag Yang Betul, Agar Tak Silap Gaya. Senarai Jenama Terbaik Pereka Berbaloi Dimiliki

Sejak kebelakangan ini, beg jinjing telah menjadi aksesori yang agak berfungsi kerana serba boleh dan mudah digunakan. Tote ini boleh diperibadikan dengan mudah untuk mewakili siapa anda atau dibeli daripada beberapa pereka berjenama untuk membuat kenyataan bergaya sambil tetap mementingkan persekitaran.

Beg ini boleh digayakan atas atau bawah bergantung pada acara. Tersedia dalam pelbagai saiz dalam bahan boleh pakai, beg jinjing ini boleh memenuhi keperluan anda untuk pelbagai jenis majlis. Bagaimana memilih bag ‘tote’ yang sesuai dengan anda:

Walaupun jangka hayat beg jinjing lazimnya bergantung pada bahan, berat dan penggunaan beg itu, beg yang lebih berat cenderung untuk bertahan sekurang-kurangnya setahun penggunaan berat jika tidak lebih lama dengan penggunaan ringan. Beg fabrik seperti beg tote kanvas atau jute juga tahan lebih lama daripada alternatif lain seperti bukan tenunan atau poliester.

Tote boleh didapati dalam pelbagai saiz. Item terbesar yang anda rancang untuk dibawa ke dalam beg boleh membantu menentukan saiz beg yang paling sesuai untuk keperluan anda. Sama ada item itu ialah buku nota mahupun komputer, ukur dimensi dan tambahkan sekurang-kurangnya dua inci ruang untuk membenarkan sedikit ruang untuk ditutup. Jom lihat saiz beg standard yang tersedia dan pilih beg tote terbaik untuk keperluan anda.

Mempunyai pelbagai saiz yang berbeza, malah boleh menyesuaikan kepada saiz pilihan jika saiz standard tidak memenuhi keperluan anda. Berikut ialah dimensi beberapa saiz standard yang terdapat di pasaran:

Besar: Dimensi untuk beg jinjing ini adalah sekitar 22″W x 15″H x 8″D. Beg bersaiz besar ini sesuai untuk mereka yang sentiasa dalam perjalanan dan benar-benar membawa seluruh hidup mereka dalam satu beg. Berlari keluar dari bilik tidak akan menjadi masalah dengan beg tote bersaiz besar.

Sederhana: Dimensi untuk beg jinjing ini biasanya 16″W x 15″H x 5″D. Saiz yang lebih mudah diurus, ini sesuai untuk acara santai. Beg saiz ini juga lebih mudah dipindahkan dari siang ke malam. Walaupun anda menang Jika anda tidak dapat memasukkan semua keperluan anda ke dalam beg ini, anda pasti akan dapat menjalani hari dengan selesa tanpa membebankan diri.

Kecil: Dimensi untuk beg tote ini ialah 12″W x 13″H x 4″D. Cukup besar untuk menyimpan beberapa barang keperluan, seperti dompet, gincu dan kunci, tote mini ini sesuai untuk santai di malam hari.

Tote Ophidia Gucci ialah beg tote berjenama yang ideal untuk pencinta logo dengan pertalian untuk gaya warisan, menggabungkan signature Gucci yang tidak dapat disangkal, motif Supreme dan webbing berjalur. Ia diperbuat daripada kanvas tahan lasak dengan kemasan kulit yang kukuh dan satu poket berzip di dalamnya. Alessandra Michele mengambil inspirasi daripada gaya arkib Jackie yang mula diperkenalkan pada tahun 60-an. Ia sangat popular sehingga hari ini dan merupakan pembelian pelaburan yang berbaloi.

Suka beg jinjing Dior? Setiap musim versi kultus baharu muncul, semuanya dengan dos yang mewah. Tahun ini, gaya sulaman zodiak pelbagai warna baharu menjadi bintang sebagai pembelian anda yang seterusnya, lengkap dengan motif Zodiac Toile de Jouy latte dan signature Christian Dior di bahagian hadapan. Bawa tangan anda atau jinjing ke atas bahu.

Teknik intrecciato ikonik Bottega Veneta sentiasa bergaya, membuktikan sekali gus abadi dan serba boleh dalam banyak siluet label ini. Tafsiran semula moden rupa kulit tenunan, seperti panel bersaiz besar ini, mesti dicuba untuk kemas kini berani pada koleksi beg tote anda. Gaya ini, khususnya, menampilkan bahagian atas terbuka dengan penutupan ikat diri untuk akses pantas kepada barang keperluan anda. Klasik mewah abadi seperti Beg Tote Tenun Arco akan sentiasa popular.

Tiada siapa yang akan menyalahkan citarasa anda sebagai kemewahan dengan beg kanvas besar yang dipangkas kulit Celine dengan lambang yang berani namun halus. Ia merakamkan estetika semula jadi musim bunga 2022 dengan perincian emas di sepanjang poket zip dalaman memberi kehalusan.

Tas jinjing yang bertenaga ini sudah pasti merupakan salah satu beg tote berjenama lestari terbaik untuk diperkenalkan baru-baru ini. Ia terperinci dengan kulit, menggabungkan keanggunan bandar dengan minda nafsu berkelana, menampilkan pemegang atas berjenama, bahagian atas terbuka dan lapisan linen. Elemen kasmir rajutan kitar semula gaya khusus ini benar-benar istimewa.

Beg tote Louis Vuitton sememangnya salah satu pendekatan yang paling ikonik dan tidak gagal untuk membawa-semua berjenama. Untuk sentuhan au courant pada kanvas monogram klasik. Dibuat dalam warna krim dan hitam, ia menampilkan motif LV bersaiz besar dalam kulit Monogram Empreinte dengan jahitan kontras yang mengimbas kembali corak Malletage warisan.

Stella McCartney adalah perintis dalam ruang alternatif kulit, pereka terus membangunkan fabrik bebas kekejaman baharu dengan sentuhan mewah, seperti Mylo, bahan vegan yang boleh diperbaharui tanpa had yang ditanam daripada struktur akar bawah tanah cendawan yang dipanggil miselium dengan rupa dan rasa kulit. Tote separuh setengah besar pereka adalah cara terbaik untuk menggabungkan keanggunan bandar dengan kepekaan pada hari cuti.

Jika beg jinjing Prada terdapat dalam senarai beli-belah anda, lihat reka bentuk daripada projek Re-Nylon yang label ini. Beg jinjing kuning air ini merupakan pelaburan yang berbaloi daripada sudut pandangan gaya, juga, menampilkan dua pemegang atas bulat dan poket pengikat zip dalaman, terperinci, sudah tentu, dengan plak logo signature segi tiga.

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.